
  Abonamente

  
    Într-un Timp cam jerpelit,

    ”Pasiuni” umane,

    ”Scaldă” omul, aiurit

    De pofte și foame.

    Spiritele s-au încins;

    Nu-n idei, firește.

    Totdeauna-i un învins;

    -Dă Doamne! Ferește!

    Seara și-a lăsat amprenta

    Peste mintea multora.

    Beau cu neuronu-n priză,

    Încercând a-l satura.

    A trecut faza mâhniri,

    Și tristețea-a dispărut.

    Voioșia e cu cântec;

    Iritarea-a apărut.

    Dau, din gură, fără milă

    Și din ce mai au prin jur.

    Nu vor să păstreze ura;

    Vor, un cuget, cât mai pur.

    Cu privirea oțelită,

    De scântei chiar sar din ea,

    Se opresc, ades, o clipă,

    Ori să-njure, ori să bea.

    Locul freamătă de zgomot,

    Prea pleșuv de sentimente.

    Tot n-ajung, în Rai, cu ele;

    Au, la Iad, abonamente.

    Par valabile o viață;

    Și ereditare sunt.

    Se transmit din tată-n fiică;

    Și în fiu, dar nu cel sfânt.

  


  Acasă., la vatră

  
    În vremuri turbate,

    Lumina coboară

    În cripta cu lauri,

    Sculptați într-o doară.

    Și-așterne-mbibată

    De lacrimi de vii,

    Lințoliu de noapte

    În miezul de zi.

    Lovită-n simțire,

    De saltu-n tenebre,

    O sfâșie zborul

    De gânduri funebre.

    Cu greu se ridică,

    Pe-o muchie de piatră,

    Și moare ferice,

    Acasă, la vatră.

  


  Acuzator?

  
    Și-a luat Libertatea-n gură,

    De a spune tot ce vrea,

    Cu ”perdea” desigur, fiindcă

    Cum se zice, viața-i grea.

    Prost îl face... că-i prea bun

    Cu ceilalți, cu fiecare,

    Și-i o mană... ce, din Cer,

    Cade, ca mâncare.

    E un lup... ce, singuratic,

    Nedreptăți vânează,

    Greu de suportat... de altul

    Ce îl tot ”veghează”.

    Chiar îi zice că-i nebun...

    De mai crede-n bine,

    Și-o să vadă el... ce mult

    Domnul la el ține.

    Îl amenință că-i dă

    În cap... cu pomadă,

    Și-o să-l pună și la zid...

    Afișul, pe stradă.

  


  Adevăr curat

  
    Un Cocoș sfătos, cu mintea

    Dusă după altceva,

    Explica, unei consoarte,

    Că, de el, e cert, ceva.

    Virgulele sunt cam multe,

    Dar așa le punea el,

    Cu convingerea că, totul,

    Otova-i, de e la fel.

    Cam credulă și prostuță,

    Căci, ingenuă, nu spun,

    Ea-i sorbea vorbele fine,

    Gândind simplu: ”cum s-o pun?”

    Era toat-o între-bare,

    Și, cu stinghii în coteț,

    Nu-i plăcea o des-fătare,

    Ca să mă exprim citeț.

    Cuibul îi era pro-pice,

    Pentru ou, dar doar atât.

    Nu dorea să-l răscolescă,

    Căci, pornit, el, făcea gât.

    O cam alerga atuncea,

    Cam pe unde apuca;

    Tăvălind-o fără milă,

    Cu iubire-o sufoca.

    Și morala? E-”OZENită”,

    Ca un adevăr curat,

    Ce nu știe, de Găina,

    Sau oul, a fost furat...

  


  Adormit, satul

  
    Mulțumiți, sătenii

    Beau de sting... amarul.

    Au votat o listă;

    Boi, nu are carul.

    Tot e bun în curte;

    Stau găini pe el.

    Proaste sunt, de pică;

    Au Ales... la fel.

    El, sau ei? Conteză?

    Jucul e ”făcut”,

    Și-n sensul de gata,

    Și de ”șest”-tăcut.

    Ce ți-e și cu limba

    Asta de pe-aici?

    Când să zici de ”una”,

    Peste alta ”pici”.

    Vai, am dat cu dreptul

    Peste stângul, iar!

    Femeia e bună,

    Mai ales ca ”dar”.

    De la Domn, desigur,

    Nu s-o iei s-o dai;

    Poți să faci și asta,

    Dar, pe-afară, stai.

    M-am luat cu vorba

    Și-am uitat de vot.

    În fond, totu-i bine;

    Toți se ling pe bot.

    Sărmanii, desigur,

    De ce au sperat,

    Aleșii, vezi bine,

    De ce au furat.

    Cerul nu-i departe;

    Coborât e-n lac.

    Ceața îl desparte

    De cei vii, ce tac.

    ”Adormit” e satul;

    Pe un deal, ca pernă.

    Liniștea încântă,

    Ca-n pacea eternă.

  


  Alandala-n Strop de Rai

  
    Rupt de oameni, cu o vină,

    Beau otrvă; cupa plină.

    Apuc Viața, cam de coadă.

    Mârâie; e o dovadă.

    Îmi rânjește, scurt, colțoasă.

    E o Doamnă; cert bățoasă.

    Alintată, nu-mi dă pace

    Și, la rugă, mută, tace.

    Nu mă-ncântă, cu iubire,

    Că-i lipsită, de simțire.

    O iau, cică, pe făraș,

    Cu miștoul, de oraș.

    Crede încă, că, la țară,

    Vorba-i scumpă... la ocară.

    Mă dă gata, cu o glumă,

    Cum că lumea-i, încă bună.

    Dar, fudulă, cum îi place,

    Cam, de ”capuri”, își cam face.

    Dar, în ”fonduri”, că-s mai multe,

    E ca dogma, prinsă-n culte.

    Cult de câmpuri, părăsite,

    Cu recolte, urgisite,

    Cult de ură, nu cultură,

    Și de ce-i, băgat în gură.

    Cult de eu, și numai eu,

    Cum a fost, la noi, mereu.

    Sau de vile, lăfăite,

    Peste cociobe lihnite.

    Și de crâșme, îndopate,

    Cu săteni, cam fără carte.

    Ce într-una dau cu gura,

    Când îi ”udă”, băutura,

    Amintind de sfinții ”sfinți”,

    Când alcoolul, urcă-n minți,

    Până clopotul, lung bate

    Și coliva-o scot, din spate,

    C-alandala, mergând totul,

    Chiar și Moartea, ia cu lotul.

  

  
    Deci, la noi, e-un strop de Rai,

    Scufunfat în Iadul-Trai...

  


  Amprenta de cruce

  
    Sfârșitul e-n roua privirii

    Și-n ramuri uscate-agățat.

    Un corb îi vestește sosirea,

    Pe-un ciot, un vechi plop, cocoțat.

    Pe drumul ce duce-n neșansă,

    Convoiul se-ntinde tăcut.

    Picioarele scurmă în colbul,

    De om, din trăire, făcut.

    Din zarea aprinsă de soare,

    Pe pete de-azur vicios,

    O umbră de nor se strecoară,

    Tot linsă de-un vânt pofticios.

    În liniștea stoarsă de viață,

    Întinsă pe crudul pământ,

    Un dangăt de fier înfioară,

    Ca semn c-au ”sădit” alt mormânt.

    E ziua în care Nimicul,

    Avid de a fi îndopat,

    Își pune amprenta de cruce,

    Pe locul, recent, astupat.

    Ascuns, un copil se închină,

    Și-n sensul de: ”Voi ce-ați făcut?!”

    Și teama de om îl inhibă,

    Și geme, și plânge, tăcut...

  


  Aurelia

  
    A lăsat copiii

    Și-a plecat spre pace.

    Sufletul e liber.

    Trupul doar îi zace.

    La mormânt, o floare,

    O fetiță pune.

    Își așteaptă tatăl,

    Și la lume spune:

    -Știți, se va întoarce!

    Ne-a iubit prea mult.

    E plecat o vreme...

    Greu e s-o ascult.

    Lacrimile calde

    Se preling spre Cer,

    Căci străbat pământul...

    Unde-s cei ce pier?

    Un Micuț, cu ochii

    Adumbriți asemeni,

    O trage de mână...

    Sunt doar frați, nu gemeni.

    -Nu s-a-ntors azi tata.

    Poate vine mâine...

    -Dar mi-e foame Ada.

    -Uite-un colț de pâine.

    Într-o-mbrățișare

    De copil și mamă,

    Ea îl strânge-n brațe:

    -E cu noi, n-ai teamă...

  


  Balada Sticlei ce trăiește

  
    Într-un colț de casă,

    Singur, la o masă,

    Pe un scaun șchiop,

    Răsucind un dop,

    Un sărman privește

    Sticla ce trăiește,

    Cu un lup ca steag,

    Și un munte drag.

    Vede-n ea străbunii,

    Ce-au luptat cu hunii,

    Și iobagi ce-n jale,

    Au scurmat pe Cale,

    Și oșteni desculți,

    Ca și cei mai mulți,

    Cu copii și mame

    Ce plângeau de foame,

    Și un cal și-un câine,

    Credincioși și mâine.

    Vede mult prea multe

    În credinți și culte,

    State și războaie,

    Lupi în blăni de oaie,

    Drepturi osândiet,

    De legi veștejite,

    Libertăți precare,

    Gen ”care pe care”,

    Cu vecini haini,

    Cu mai multe mâini,

    Ca și-n satul lui,

    Chiar de-i crucea-n cui.

    Vede și mult sânge,

    Roșu, care plânge,

    Ca pe-un acru vin,

    Și al vieții chin,

    Sticla-l înfioară,

    Căci trage să moară,

    Fără conținut,

    Lâng-un om băut,

    Ce sperase-n ea,

    Că-i mai dă să bea,

    Să se simtă gol,

    Pe-o umbră de stol,

    Nu-mbrăcat pe jos,

    Cu prezentul ros,

    Și nu abătut,

    C-atât a putut...

  


  Barca și valul

  
    Lacul, răstignit sub ghețuri,

    Să respire-a început.

    Pe la mal el se dezgheață;

    Iarna cruntă l-a durut.

    Jos, o barcă rătăcită,

    Înnegrită de catran,

    Clipocește aiurită...

    Nu ai da pe ea doi bani.

    E din scânduri întocmită,

    Fără vâsle, doar cu-n băț,

    Rătăcit acum prin ape,

    Sau furat de vre-un mic hoț.

    Greu a suferit sărmana

    Prinsă-n chinga de cristal.

    Scâncetull ei de durere,

    Îl aude-acum un val.

    E micuț și plin de jale,

    Căci e singur, rătăcit,

    Pe un mal cu multe urme,

    Din înghețul îndrăcit.

    Tandru, el invită barca

    La un dans de unu-doi,

    Și valsează împreună...

    Doi iubiți, micuți și goi.

    Ea se mișcă mai alene,

    Cam rigidă, nu vioi,

    Căci, de mal, e-n lanț legată...

    Ca și omul, de nevoi.

  


  Boarea

  
    Seara se-nfioară;

    Vrea și ea răcoare.

    În torida vară,

    Simte-o fină boare.

    S-a născut din unda

    Lacului din vale.

    A-ncercat să urce,

    Dar, spre cer, nu-i cale.

    S-a întins pe câmpul

    Ruginit devreme,

    Și-a pășit spre zare,

    Fără a se teme.

    O încântă spațiul

    Căci se pierde-n el;

    Cât de viu îi pare...

    Nicăieri la fel.

    Formele, mirosul,

    Lumina-n culori,

    O fac să adore

    Minunea din flori.

    Mângâind frunzișul

    Nucului semeț,

    Aduce-alinare

    Și-unui biet drumeț.

    Zilier, se-oprise,

    La umbră, un pic.

    Se-ntorcea cu ”plata”;

    Nu mult, mai nimic.

  


  Bruma de trăire

  
    Viața picură, din Timpuri,

    Pe țărâna Spațiului.

    Infinitul se lungește

    Pe tărâmul visului.

    Stelele-s pierdute-n umbre

    Și renasc, când mor, altfel.

    Pete-ntunecate sapă

    Căi, spre spații tot la fel.

    Zborurile-s evadare

    Către ample căutări.

    În perpetua mișcare,

    Nu există ”așteptări”.

    Când nimic nu se oprește,

    Zbaterea, în Timp, e-n van.

    Bruma de trăire simte:

    Pentru ea, nu-i nici un plan...

  


  Ca-ntre câini

  
    Herra se-nghiontea cu Jimmy;

    O zeiță și-un golan.

    Ce motiv? Un băț aiurea,

    Nicidecum pentru vre-un ban.

    El îl lua, fugea, și-n joacă

    Îl lăsa rapid din bot.

    Mă gândeam la om, când fură

    Și, discret, pitește tot.

    Ea îl tăvălea în iarbă

    Și-n răsfăț fin, se mușcau.

    Cu-ai mei semeni, și ”în gură”,

    Teamă mi-e, ca să mă iau.

    Se-alergau apoi, ca proștii

    După un progres cinstit.

    Le încurc? Ăsta-i umanul?

    Câini nu-s de ”omenit”?

    Bine, îi tratez ca javre...

    Vai, n-am vrut să dau în om!

    Au și cerul gurii negru...

    Scuze, nu vorbeam de rrom.

    Cum o-ntorc, aiurea iese

    În prezentul rău con dus.

    Cu franceza stau mai bine,

    Chiar cu pluta de-s cam dus.

  


  Câine mituit

  
    Discutam cu Rex în curte,

    Despre ce mai e prin sat,

    Căci lipsise-o zi întreagă

    Și-l ”bătuse”-n lung și-n lat.

    -Deci, muncea la câmp mulțimea

    De săteni, că vine ”foamea”...

    -Numărai vre-o șase-șapte,

    Restul cam zăceau pe spate,

    Tolăniți la umbra deasă,

    Obosiți, cred, după masă.

    -Ești caustic, ce să zic.

    Ai și minte? ”Ciocul” mic!

    -Vrei doar ”poze” de ”desculți”?

    Ce-ai cu mine? Nu asculți?

    Ce nu-mi place, comentez,

    Chiar de nu pot să votez.

    -Băi jăvreișen, nu ești om...

    -Fac și eu, ca ei, la pom.

    -Nu bețivu-i fruntea țării...

    -Ba-i venit din largul mării.

    -Cu Băsescu nu te pui...

    -Ce, că-mi pune pofta-n cui?

    -Mă cam superi. Zi odată,

    Dacă vrei un os răsplată!

    -Uite, vezi, mă amăgești,

    Ca să nu spun, mituiești,

    Ca să-ndrug minciuni frumoase,

    Despre adevăruri crase,

    Și să-mi calc pe ”conștiinți”

    Ca să iau ceva în dinți.

    -Hai mai marș! Ce conștiință?

    Omul minte cu ”știință”,

    Nu așa, la întâmplare,

    Fără un profit la ”stare”;

    Scuze-am vrut, decent să zic,

    Că nu vrea-n folos nimic...

    -Clar! Te iert, căci ești confuz,

    Și cam tare de auz,

    Că auzi doar ce-ți convine,

    În genunchi, sau char pe vine,

    Că-n poziție de drepți,

    Stați întinși, doar când cădeți,

    Sau ca noi, în patru labe,

    ȘI în sluj, la aspre vorbe.

    -Măi!!... am apucat să zic,

    Cu-o idee chiar un pic,

    Dusă înspre răzbunare:

    Să mai pupi tu, azi, mâncare!

    Fluturând coada fățiș,

    Ținând-o pe-a lui morțiș,

    Dur, chiar mi-a rânjit în nas,

    Mârâind cu-n tinic glas:

    -Scuză-mă puțin, Vecina,

    Știi, aceea cu pricina,

    M-a chemat să-i țin de ”șase”...

    Dacă vii, adu-mi și oase.

    Mi-a rămas ceva în gât.

    L-am făcut măgar cu rât.

    L-a durut în... n-are cot.

    Ce? Final?... Pupat în bot.

    Și morala? Aflați voi,

    Că nu toți proștii sunt ”boi”,

    Iar dac-am greșit un pic,

    Schimb cățelul, iau mai mic.

    Nu-i moral? O ziceți voi.

    Fabula, sau doar ce-i goi?

    Vă gândiți doar la ”umani”,

    Ce, ”potăile” n-au bani?

    Iar le-am încurcat de tot.

    Scuze-mi cer... de nu mai pot.

    Cum? Mă credeți aiurit?

    Frații mei, v-am regăsit.

  


  Când distrugem ce n-avem

  
    Despre Timp, am scris cam mult,

    Și-i păcat; n-aude.

    L-am luat cam des, la rost.

    Inutil; ce surd e.

    M-am gândit atunci, că noi,

    Fără rost ne temem

    De prea mulți, ce nu ne văd,

    Când în suflet gemem.

    Soarta ne-a uitat în joc.

    Râde și nu-i pasă.

    Când bătem pasul pe loc,

    Pleacă și ne lasă.

    De Vecie, nu mai spun,

    Nici de cele sfinte,

    Când distrugem ce n-avem:

    Mici copii, din minte.

    S-a temut de noi, când, goi,

    Ucideam, de foame,

    Dar nu și urmași, ca azi...

    Unde ești, Tu, Doamne?...

  


  Când lumea

  
    Când lumea-ți cere să te schimbi,

    Urmând un ”Bine”-albastru,

    Să nu-ți închipui că ajungi,

    Departe de căpăstru.

    Când lumea-ți spune: ”Ești frumos!”,

    Privind la buzunare,

    Să te aștepți să-ți urce mulți,

    Ca turmă, în spinare.

    Când lumea tace, ignorând

    Că mai exiști pe lume,

    Te bucură, căci poți să faci,

    Pe seama ei, mici glume.

    Când lumea umblă pe pereți,

    Să facă un biet bine,

    Deschide ochii, căci visezi,

    Și-ncrede-te în tine.

    Când ea se-ncurcă-n socoteli,

    Uitând de cei de-acasă,

    Să fii convins că, nimănui,

    De cruce nu-i mai pasă.

  


  Când o fac

  
    Năpădiți de griji,

    Oamenii uită să zâmbească;

    Când o fac,

    Mai mult rânjesc.

    Îmbuibați cu minciuni,

    Greu concep adevărul;

    Când o fac,

    Mai mult înjură.

    Temători de ce nu văd,

    Refuză să creadă;

    Când o fac,

    De regulă, mor.

    ”Sperători” de mai bine,

    Se mulțumesc doar să ceară;

    Când o fac,

    Primesc... ”sictiruri”.

    Obișnuiți cu răul,

    Îl doresc și la alții;

    Când o fac,

    Râd.

  


  Cap cu-minte

  
    Azi am dat cu capul…

    Cam tare… din nou.

    Ia nu luați voi sensul…

    Nu tot omu-i bou.

  

  
    Stele verzi, v-asigur,

    N-am văzut de loc.

    Tot ce se-auzise,

    A fost un sec ”poc”.

  

  
    ”Cu-cu!” râde cucul

    La cu-cu-iul meu.

    I-am zis eu vre-o două,

    Că nu-mi era greu.

  

  
    Mintea, ”destupată”,

    Mă gândeam c-o fi.

    Sângeram oleacă,

    Ca zorii de zi.

  

  
    Mai isteț, pesemne,

    Oi fi mai apoi,

    Căci acum, pe umeri,

    Am parc-un butoi.

  

  
    ”Te trezești”, se spune,

    ”Când cu capul dai”.

    Mintea de pe urmă???....

    Greu să ai… ce n-ai.

  


  Car cu os

  
    Resturile de iubire,

    În mormane, zac pe câmp.

    Cu răbdarea istovită,

    Le privește Timpul tâmp.

    Nu-l jignesc; atâta poate.

    Vine, trece și... atât.

    Cum ne naștem, din păcate,

    Ne luăm, cu el, de gât.

    Dragostea, pe drum căzută

    Din umanii ce n-o vor,

    Se târăște-nspre morminte...

    Simplu dor... de cei ce mor.

    Mila, printre scânduri, curge;

    Carul Vieții-i degradat.

    Cară, cară, fără noimă,

    Câd grăbit, când retardat.

    Conștiințe trag în hamuri;

    Hățurile-s de prisos.

    Atârnat, în față, merge

    Ca și uns, un simplu os...

  


  Ce-a rămas

  
    Dup-o lungă, trecătoare,

    Perioadă în mormânt,

    M-am întors, să scurm în soare,

    O bucată de pământ.

    N-am putut să-ngrop trecutul,

    Cu durerea lui cu tot,

    Dar l-am părăsit acolo,

    Sau, am încercat, socot.

    Mințile, luate cu mine,

    Le-am pierdut, pe rând, puțin,

    Fiecare adumbrită

    De-ntunericul din chin.

    Ce-a rămas? O umbră vie

    Rătăcită prin prezent,

    Ce încearcă, fără voie,

    Să strige, la Timp, ”Absent!”

    Cresc copaci-n veșnicie;

    Orele se scurg banal.

    Greu îmi vine a mai crede

    În ceva frumos, normal.

    Teamă nu-mi mai e de mine,

    Dar, un pic, cred, că de El.

    N-am crezut că o pot face,

    Fără-a-I fi, adept fidel.

  


  Cer și Cer

  
    Nimicuri, răsfățate

    De cei ce-și văd pierdute

    Iluziile-n Cer,

    Se pierd în delăsarea,

    Slăvită de prea mulți,

    Ce numai vor și cer.

    Crescute laolaltă

    Cu pofte trecătoare,

    Departe mult de Cer,

    Îmbie în neștire,

    Cu searbădă trufie,

    Pe cei ce numai cer.

    În dulce resemnare,

    Udată din belșug

    De lacrimi reci din Cer,

    Cu searbădă mândrie,

    Departe de un țel,

    Tăcere ele cer.

    Nimicul se adună

    Și se-mplinește gol,

    Sub ochiul trist de Cer,

    Ce oameni-i acceptă,

    Sperând că, poate astăzi,

    O Cale nouă cer.

    ,

  


  Cer străin

  
    Ninge-n Marte, în prostie,

    Dintr-un Cer necumpătat,

    Sau sătul să mai suporte

    Omul tot necugetat.

    Florile, cu cușma albă,

    Se sufocă în splendori.

    Frumusețea-nșelătoare,

    Ascunde numai orori.

    Cupa de lalea e plină

    De un puf alb, străveziu.

    Îl răsfață, căci nu știe,

    Ca, deja, e prea târziu.

    Pe narcise, greu se vede

    Albu-n alb, azi, scufundat.

    Capul se apleacă-n glie,

    După-atâta chin răbdat.

    Vii brândușe-și sting culoarea,

    Sub un giulgiu plumburiu.

    Strălucirea-i îmbâcsită

    Pe pământul tuciuriu.

    Din cireș, se scurg petale,

    Răvășite-ncet de vânt.

    Argintata ploaie cade

    Înt-un vaie-bocet cânt.

    Rozul vieți-n piersic pierde

    Lupta cu un timp hain.

    Prea iubitul Cer se poartă,

    Mult mai rău ca un străin.

  


  Cerul pare

  
    Cerul pare-ndestulat;

    Nu mai vrea alți oameni.

    Doar pământul, ahtiat,

    Roade la dragi semeni.

    Flacăra de țel s-a stins;

    Vecia-i în Clipă.

    Rugile se-aud discret;

    Doar Nebunul țipă.

    Vrea ceva, ce nu e drept;

    Orizontul parcă.

    Și o zare fără fum;

    Lacrimi, să nu stoarcă.

    L-au lăsat în plata lui;

    Râde, trist, și tace.

    Cum să-i dea dreptate-n tot?

    Ce, n-aveau ce face?

    Libertății îi fac nod;

    ”Strânsă”-i stă mai bine;

    Cu Dreptatea e mai greu;

    ”Sfoara” nu prea ține.

    Au grijă și de sărmani;

    Să se miște-n ”voie”:

    -Asta-i bine! Asta, nu!

    Nu-s ”lături?” Nici zoaie?

    Cerul pare-ndestulat;

    Hămesit e Iadul.

    Stixul e ocean acum;

    Pământul e vadul...

  


  Cerul rușinat, în soare

  
    Cereul s-a-nroșit de tot;

    De rușine parcă.

    Nu a luat prea mulți la el;

    Styxul are barcă.

    Mai ușor te duci în jos,

    Decât zbori spre stele.

    Sufletul e mai ascuns;

    Carnea e sub piele.

    Foamea, când îți trece pragul,

    O simți și în oase.

    Greu e să suporți calvarul

    Orelor cu coase.

    Vina e a lor, desigur;

    Doar pot să se roage.

    Dar copilul cere lapte

    Și de mama trage.

    Nu-nțelege, el, micuțul,

    De ce să postească,

    Și la alții, cum se-mbuibă,

    Prin geam să privească.

    Cu noroc, va crește mare,

    Dar în voia sorții.

    Viața-l sperie într-una;

    Nu cu umbra morții.

    Veșnicia-i pare-o glumă;

    Nu ca Țel și Cale.

    Cine-ar vrea să mai trăiască,

    După-atâta jale.

    Pier părinții în uitare...

    Fără lumânare.

    Cerul, rușinat, în zare,

    Se scufundă-n soare.

  


  Copii cu ochii limpezi

  
    Limpezi, ochii de copii

    Mă privesc dintre ruine:

    -Noi aicea ne-am născut?

    Tac, și nu mă simt prea bine.

  

  
    Lacrimile străvezii,

    Născute din gânduri,

    Se preling pe-obrajii supți,

    Ca slovele-n rânduri .

    Cristaline-n prag de seară,

    Glasuri slabe cer Lumină.

    Le răspunde doar tăcerea;

    Nopții îi găsesc ei vină.

    Stelele sclipesc aiurea;

    Ceru-ntreg e încruntat.

    Doi copii se iau în brațe;

    Nu zâmbesc. Nu ne-au iertat...

  


  Corbi

  
    Cam golași, puii de cioară

    Cârâie pentr-un oscior.

    Corbul, învățat la bine,

    Cară bere în ulcior.

    Azi așa și mâine iară,

    Au crescut ”beții” garoi.

    Învățați, de mici, cu ”pofte”,

    S-au ”mânjit”... nu de noroi.

    Jale, muget, reclamații

    La jurați și ”Dumnezei”;

    Corb la corb, nu-și scoate ochii.

    Asta, s-au convins și ei.

    Azi, morala e ”ușoară”;

    Ce tot semeni, și culegi.

    De e vânt, te ții furtună;

    Tot așa-i și când alegi.

  


  Cu Foamea-n gât

  
    Se certa cu Foamea, care,

    Răbdătoare-l ignora.

    Nu pleca, căpoasă-n fire,

    Orișicât o ocăra.

  

  
    Se-”ncuibase”-n sărăcia

    Lustruită de pingea

    Și cerea, cerea neghioaba,

    Nesătulă cum e ea.

  

  
    Își băga nasul prin oale,

    Ca pe-un veritabil rât

    Și, hrănită des cu vorbe,

    Se-nciuda să-i stea în gît.

  

  
    O simțea sărmanu-acolo

    Pofticioasă rău, și grea,

    De-a ajuns să strige-n piață,

    Că s-a săturat de ea.

  

  
    A făcut-o-n fața celor

    Ce speranța-n lege ”tund”,

    Și-a primit, cum se cuvine,

    Dreptul lui... un șut în fund.

  


  Cu soarta-n zar

  
    Creatorul nostru

    Privea Viața Vie

    Cu-ndoială-n suflet:

    ”Ce va fi, să fie!”

    Plămădise omul;

    Nu-l mai controla.

    Îl privea cum, jalnic,

    Timpul însăila.

    Înglodat în clipe,

    Orele slăvea

    Și uita, că viața,

    În Vecie-avea.

    I-oferise șansa

    De a fi ca El;

    I-a spălat păcatul,

    Când i-a dat un Miel.

    I-a cerut, blând, pace

    Și iubire doar,

    Pentru El și semeni,

    Și o rugă, rar.

    Liberi, în simțire,

    Și în gând, la fel,

    Fără infinituri,

    Ar fi fost ca El.

    N-au fost doi asemeni;

    Unici chiar i-a vrut.

    Fiecare-n sine,

    Diamant pur, brut.

    Creatorul Vieții

    Se-ntreba, tăcut,

    Dacă să îl lase,

    Iar fără trecut.

    Să rămână-același,

    Cu ceva schimbat,

    Sau, din nou să facă,

    Alt uman-bărbat.

    Să nu-i dea femeie,

    Nici sex nici copii,

    Ci ”diviziune”,

    Ca și la alți ”vii”.

    Sau poate femeie,

    Să ”rodească”-n ea,

    Și sens nou, la viață,

    Veșnic ca să dea.

    Încă se gândește:

    ”Prea roboți îmi par”...

    ”Bărbat și femeie?”...

    ”Prea-și pun soarta-n zar”...

  


  Cugetătorul

  
    Pe o vreme rea, ”câinoasă”,

    Cum e viața de la noi,

    Un cățel, pleoștit de ploaie,

    Cugeta, cu ochii goi.

    Nu știa ce să mai facă

    Pentru-o foame de temut,

    Ce-i cerea, prin burta seacă,

    Un oscior, mic, de mamut.

    O trata de-o zi, chiar două,

    Cu sictir neisprăvit,

    Dar ea-l înghiontea, haină,

    Cu nimicul otrăvit.

    Încercase, prost ca oaia,

    Și să pască zarzavat,

    Dar a regretat amarnic,

    Neconvins că-i vinovat.

    Mintea îl ducea agale,

    Ca pe orișice falit,

    Spre concluzia firească:

    ”Foamea trece prin halit”.

    -Știu ce vreau; ăsta e țelul...

    Mai rămâne să și pot.

    Conștientizarea-i calea...

    Da, dar cum s-o trec prin bot?

    Nici să fur nu mai știu bine...

    Fără practică, uiți mult.

    De-aș fi om? E o idee...

    Nu-mi mai fac, din cinste, cult...

  


  Cum e cu

  
    Mai la deal, cu casa,

    Zace o bătrână.

    Doar pentru-nchinare,

    Poate da din mână.

  

  
    Nu trăiește clipa;

    Ziua, nici atât.

    Rugăciunea-i ține,

    Noaptea, de urât.

  

  
    Ce o ține-n viață

    Și de ce, nu știu.

    Cum e cu... dreptatea,

    Pentru mortul-viu?...

  


  Cum? Fără minciună?

  
    De n-ar fi minciuna,

    Greu ar fi de noi,

    Și-n societate,

    Și jocul „de-a doi”.

    Să spui adevărul?

    Ar jigni pe mulți.

    Cum să pară-atuncea

    Și proștii mai culți?

    Vorba lingușită?

    Ar rămâne-n gât.

    Și obrezul fraged?

    Cum să-l pui la rât?

    Șefului, mândria,

    Cum i-ai ”scărpina”?

    Și l-a lui dreptate,

    Cum ai opina?

    Cum să-i zici femeii

    Că nu e frumoasă,

    Și că are corpul

    Scump, căci e de casă?

    Să îi zici că fața-i

    Zugrăvită bine,

    Și că, naturalul,

    Cam de vacă ține?

    Să tot ”fierbi”, prin casă,

    De ești însurat,

    Doar în sucul propriu,

    Nu la vin curat?

    Cum, fără minciună,

    Să trăim noi azi??

    Fugi de-aici nebune!!

    Vrei în Rai să cazi...

  


  Dacă

  
    Dacă-ar fi să fie,

    Cum vrea fiecare,

    Am trăii mai bine?...

    Pură întrebare.

  

  
    Dacă nu ne-am teme,

    Să spunem ce vrem,

    Am fi oare sinceri?...

    Faptele ne cern.

  

  
    Dacă nu ne-am pierde

    În nimicuri fade,

    Ne-am ”urca” la Ceruri?

    Tot ce „pică”, cade.

  

  
    Dacă-am vrea iubirea,

    S-o sădim în noi,

    Oare-am fi „aleșii”?...

    Zău, decideți voi!

  


  Daruri irosite

  
    Irosite daruri,

    Irosite vieți.

    Omul ”irosit”se zbate

    În gropi cu pereți.

  

  
    Cu iertarea într-o mână

    Și cu biciul pregătit,

    Cerul, încruntat, se-nchină:

    ”Cum naiba l-am nimerit?!”...

    I-a dat ploaia, pentru viață,

    Nu să joace în noroi,

    Și azurul pentru ochii,

    Ce-l privesc acuma, goi.

    Cu răbdare-n mintea seacă,

    I-a implementat cuvinte,

    Cu un dram de rațiune,

    Inclusiv cu cele sfinte.

    S-a gândit mai mult atuncea

    Să-i dea simțuri cu ”soroc”;

    Cum degenerează unul,

    Să se vaite: ”N-am noroc!”

    Limita-n plăceri să fie

    Mai modestă, mai de loc,

    Iar când pasiunea arde,

    Să se teamă, ca de foc.

    Sufletele, cam ”grămadă”,

    Le-a lăsat la împărțit:

    Să își ia, ce vrea, oricine,

    Fără-a fi îndreptățit.

    Nu a pus prea mult în ele,

    Ca să nu se simtă robi;

    Doar semințe de Iubire,

    Pe care le-au dat la corbi.

    Doar, să nu se stafidească,

    Cu Milă i-a uns puțin.

    O fi pus și Bunătate?

    Mă-ndoiesc, sau nu rețin...

  


  De-a Viața

  
    Viața, de icoane,

    S-a cam lins pe bot.

    Se fură puținul

    Ce-a rămas din tot.

    Sfinții dorm pesemne,

    La vre-un parastas.

    Morții-s la secundă,

    În crud veritas.

    Cerul nu se lasă,

    De fum, amăgit.

    Cenușa se varsă

    Pe pămțnt smerit.

    Din înalt, nu cade

    Milă sau îndemn.

    Iubirea-i gonită

    De un om nedemn.

    Temple, domuri, case,

    Și-alte mici ”sălașe”,

    ”Mari” doar ca mărime,

    Au rămas codașe.

    ”Coada scapă turma!”...

    Parcă nu-i corect.

    În jocul ”De-a Viața”,

    Moartea-i în direct.

  


  De ispășit

  
    Cu privirea oropsită

    Să văd iar, ce tot trăiam,

    Am închis ochii-n speranța

    Că aud ce mai gândeam.

    Ți-ai găsit. De gura lumii,

    Scapă doar cel ”istovit”,

    Ce-are șansa ca să plece

    De la binele-otrăvit.

    -Io-te-te la ăsta! Doarme.

    -Ba se face. Dă-i din glas!

    -Dac-o fi bolnav, sireacul?

    -Îl lăsăm și zicem ”Pas!”

    -Și să scape-așa degrabă?

    -Cinste nu ne face el.

    -Tu vorbești de calitate?

    -De! Cuvintele-s la fel.

    Și așa-n pălăvrăgeală,

    Și-au făcut, de drum, pâș-pâș,

    Părăsind cârciuma-n care,

    Omu-i bun cu bani fâș-fâș.

    Am deschis ochi-n speranța

    Că sunt singur; am greșit.

    -Dai ceva, frate-vecine?

    Mai aveam de ispășit...

  


  De pe-aici

  
    Ziua s-a cam subțiat,

    Clar, în importanță.

    Timpu-aiurea a plecat…

    Cred că în vacanță.

    Fără el, cam fără rost,

    Oare trec grămadă.

    Munca e o ”doamnă” azi,

    Dată cu pomadă.

    Florile își fac de cap,

    ”Fâțâite”-n toate.

    Doi căței, bârfind de zor,

    Parcă-și dau și coate.

    Trist, pe drum, se-aude-un glas;

    Cere de pomană.

    Lumea, rea, nu-I dă nimic;

    Nici nu-l bagă-n seamă.

    Soarele, cam zâmbăreț,

    Vede-o ceată beată.

    Ziua, bâțâită-n zori,

    Cade-n noapte, lată.

  


  De șagă cu un viu

  
    Un sătean, uitat la minte,

    De un Dumnezeu grăbit,

    M-a-ntrebat, la crâșma dragă,

    Clar ”pătrruns”, de mult ”sorbit”:

    -E adevărat că, totuși,

    E ceva și când nu e?

    Cinic, i-am răspuns în șagă:

    -Da, dar dacă știi ce e...

    M-a privit cu îndoială:

    -Da, dar asta nu prea știu...

    -Nu-i nimic, contează faptul

    Că gândești și, deci, ești viu.

    A plecat, lăsând în urmă,

    Cu franchețea lui, respect.

    Jenă îmi era de mine;

    Judecasem dup-”aspect”.

  


  De trăire otrăvit

  
    De trăiești, mănânci, nu-i bine.

    De gândești, e și mai rău.

    Dar de bei? Uitarea vine…

    Dar și zorii… capul, hău.

    Dincolo să treci? Dar unde?

    Bariere-s peste tot.

    Nu știu cum, dar viața-i dură;

    Cum o-ntorc, o iau în bot.

    Jap cu una, jap cu alta,

    Ce să vrei să mai dorești?

    Dar tot ea te ”duce”, iute;

    Ești măgarul din povești.

    Morcovelul e, ca pofte,

    La vânzare, pentru toți.

    Îl urmezi, tânjind, dar șansa

    De-al mânca, e pentru hoți.

    Te alini, prost, cu speranța:

    ”Într-o zi, îl prind, că pot!”

    Și, cu mintea nesătulă,

    Te ”lingi”, candid, lung, pe bot.

    Și de el, și de plăcere,

    Până gându-i istovit,

    Și renunți, când mori, ca omul

    De trăire otrăvit.

  


  Dimineață cu cocoșii

  
    Vin zorii, și norii

    O zbughesc tiptil.

    Un cocoș tot cântă,

    Mândru și senil.

    Altul îi răspunde;

    Hărmălaie-n doi.

    Mai apoi și alții;

    Prostia-i în toi.

    Am râs, dar, pe dată,

    Dreptate le-am dat.

    Cântă la ”lumină”;

    N-o vedeam de pat.

    Noi, în graba mare,

    De-a vedea ce știm,

    Reușim să facem,

    Din uman, un mim.

    Imităm Natura,

    Fără a gândi,

    Și-așteptăm să crească,

    Fără a sădi.

    Pe căi ocolite,

    Lungim drumul drept,

    Și, cu pumnul legii,

    Ne bătem în piept.

    Ne mânjim cu vorbe

    Scârboase la preț,

    Căci, de, tămâierea,

    Face părul creț.

    Proști, cocoșii cântă,

    Deșteptând un sat,

    Fără chef de ”treabă”;

    N-a deschis la mat.

  


  Dintr-un

  
    Dintr-un loc, pe care Timpul,

    Îl sculptase cu răbdare,

    S-au pornit, spre lumea oarbă,

    Pline ochi, cu ”carte”, care.

    Lacrimile-nvățăturii

    Umpleau oale-n fiecare,

    Pânzele înțelepciunii

    Gura le-o lega-n mișcare.

    Înspre patru zări deodată,

    Fără cai, doar prin voință,

    S-au urnit în șiruri rare,

    Făcând totul cu putință.

    Au ajuns în urbi și sate

    Scârțâind fără cuvinte.

    Așteptau să le descarce

    Simplii doritori de minte.

    -Ce sunt aste ciudățenii?

    S-a mirat, de om, un glas.

    -Ne-au mai ”aburit” odată.

    Păcălit, eu nu mă las.

    Bâta zilnicelor fapte,

    Ce îl însoțea mereu,

    Se-abătu cu-nverșunare…

    Și-a lovit, pornit, din greu.

    E-o poveste… ce se-ntâmplă

    Cu umani de ”spiță” joasă.

    Pentru unii, poate viața

    Fără minte-i mai frumoasă.

  


  Discernământ

  
    Răsucind cuvântul,

    După cum le place,

    Unii chiar se jură:

    -Prin război, vrem pace!

    Mor copii și mame,

    Mor soții și soți;

    Vieți răpite-n stradă

    De șefi mari, nu hoți.

    Osanala scumpă,

    Cu sânge plătită,

    Ignoră ce strigă

    Jalea despletită.

    -Fapta nu contează,

    Pentr-un nobil scop!

    Macabru, sloganul,

    Sună-n ”Poc!”, de dop.

    Se serbează crima

    De lege permisă.

    Viața, pentru semeni,

    A ajuns proscrisă.

    ”Cinicia” vorbei

    Cu minciuni convinse,

    Cergă e pe fața

    Moralei învinse.

    Poate au dreptate?

    Poate, sigur nu.

    Ai discernământul

    Să judeci... da... tu...

  


  Doar descrie

  
    Prins în febra ”închinării”

    La orice, ”ieșit” din drum,

    Un Nebun își stinge focul

    De cuvinte, cu mult fum.

    Rugile scurtează Calea

    Ce-o-ntrevede printre vii

    Și, cu pasul minții duse,

    O deschide, fără-a ști.

    Vorba dezlânată-și pierde

    În idei, sensul direct,

    Dar incită sentimentul,

    Unui adevăr corect.

    Liniștea, ce cade-n trombe,

    Dup-o vorbă rea, de-a lui,

    E percepția de nadă,

    Ce, la peștișori, o pui.

    -E nebun! Dați-i dreptate!

    Spune-un înțelept, stingher,

    Rătăcit printre ”nimicuri”,

    Ce se nasc, trăiesc, și pier.

    ”Aplecat” prea mult în față,

    Peste-un Viitor nescris,

    Un nebun tot povestește...

    Minte? Sau... doar a descris...

  


  Doar iubire

  
    Am cerut iertare-n gând,

    Către mine, către El,

    Către voi și-un orișicine,

    Că-n dureri, suntem la fel.

    Eu, nu m-am iertat pe dată;

    El, nu știu, căci nu mi-a spus;

    Voi, doar unii, câteodată;

    Cei dinjur, verdict au pus.

    Clar, acceptul de iertare

    E un necuprins finit,

    Relativ de îndoielnic,

    Ca zenitu-n asfințit.

    Locica e vice-versa,

    Ca și simțul în fior,

    Ce trăiește, nu se-nvață,

    Copleșit de prea mult dor.

    Amintirile-și pierd forța,

    Fapte noi se șterg pe rând.

    Viața curge în crevasă

    Și, tacit, se zbate-un gând.

    Îl alungi cu întristare;

    Te-au uitat, oare, cei dragi?

    Nu sunt replici; nu e teatru;

    Doar cortina poți s-o tragi.

    Conturezi un vis din vise,

    Cu speranța că îl simți.

    Cât pe ce, dar, dintrodată,

    Te trzești că iar te minți.

    Trist, încerci să muști din ziua

    Ce-ți oferă-un mâine rar.

    Gustul e, ades, ”nimicul”,

    Când spoiești Cerul cu var.

    Nu renunți, încerci cuvântul

    Să-l rostești, ca El, odat:

    ”Vreau iubire de la oameni!”...

    L-am uitat; El ne-a iertat...

  


  Doar ”mulții”

  
    Ieri, m-am ”dat” la Boby:

    Ronțăia cuvinte.

    Îi curgeau vocale,

    Dar lătra-nainte.:

    -M-a făcut mama cum sunt,

    Pe pământ de țară,

    Și-am crescut printre ai mei,

    Mare-n primăvară.

    -Ia nu mai urla așa,

    Câine de ogradă,

    Că vor crede iar vecinii

    Că ne luăm la sfadă.

    -Ăsta-i cântec, nu urlat.

    Cum cutezi a-mi spune

    Că am voce de nimic...

    Sau te ții de glume?

    -Ba vorbesc chiar serios.

    Sunt sătul de ”vorbe”,

    Ce-n sloganuri ne tot mint.

    Vreau și carne-n ciorbe.

    -Eu credeam că, supărat,

    M-ai ”tăiat” la masă.

    Nu știam că nu mai ai

    De mâncare-n casă.

    -Și cântatul? Ce-i cu el?

    -E numai de formă.

    -Vrei să spui... te-ai angajat?

    -Sunt plătit la normă.

    -Cum adică? Te-ai vândut?

    -Mi-au promis mult ”bine”.

    -Și în lanț latrii cu-ai tăi...

    -Sper că poate-o ține...

  

  
    Și așa, sperând ceva,

    Nu chiar toți, doar ”mulții”,

    Cântă-n cor, cam nesătui...

    Sunt chiar ei...”desculții”.

  


  Doar umbre

  
    -Bună-ziua! am salutat,

    Cu respect, bătrâna.

    M-a privit cu ochii stinși.

    Mi-a făcut cu mâna.

    Era singură pe drum,

    Șchiopătând la vale.

    Ea avea copii ”duși”.

    Nu-n pământ; din Cale.

    Au uitat-o ani la rând;

    Și doar le-a fost Mamă.

    Nu-i blesteamă nici în gând.

    Trăiește- pomană.

    Casa veche s-a surpat

    Mult, la temelie.

    „Pe acolo s-au jucat”...

    Geme-n agonie.

    Zilele s-au scurs în ani,

    Lungi, cu clipe sumbre.

    Moșul i-a pierit de mult.

    Are-n jur... doar ”umbre”.

  


  Drepți! Trece Viața

  
    Viața-i ca Armata:

    ”Drepți!”, ”Târâș!” și ”Marș”!

    Când te lași la vatră,

    Timp nu ai, căci ”Harș”.

    Drepți în fața faptei,

    Nu-n sens de cinstiți,

    Ci de sluj pe ”cinste”,

    Cu minciuni prostiți.

    Șutu-n marș te-mpinge,

    În progres falit,

    Și-nalint, cu vorba,

    La cap ești pălit.

    Târâșul le place,

    Pe un imn bocit,

    Cu credința oarbă,

    Ca să fii smerit.

    Ordinele-s date

    Doar de sus în jos.

    Unele-s pe față,

    Altele prin dos.

    Litera e lege,

    Fără de ”cuvânt”,

    Căci e greu să-l țină

    Limba-n jurământ.

    Drepturi ai grămadă;

    Nu știi ce s-alegi.

    Te ajută bâta...

    Ce semeni, culegi...

  


  Dureri înăbușite

  
    În renunțări, pe care viața,

    Le-a cam impus mereu,

    Dureri, înăbușite-n suflet,

    Atârnă tot mai greu.

    Nu lacrimile-au fost de vină,

    Când ochii s-au „umbrit”.

    Lumina lor, odat senină,

    În ani și zile a pierit.

    Copil, născut fără speranță,

    Cu dreptul doar de-a fi,

    A renunțat curând la viață,

    Cerșind-o zi-cu-zi.

    Adult apoi, prin voia morții,

    Ce nu a vrut să-l ia,

    Și-a pregătit din timp mormântul,

    Că viața asta-i da.

    Ca certitudine-a „uitării”,

    Și-a evadări-n veci,

    Ca unică speranță-n lumea

    Ce geme trist: „Doar treci”!

  


  E Mai

  
    Într-o lume mică,

    N-ai loc de prea-mulți.

    E frumos afară,

    Chiar pentru ”desculți”.

    Guguștiucu-și strigă

    Consoarta, de zor.

    Poate c-o iubește,

    Sau e plin de ”dor”.

    Ca și alții crede

    În dreptatea lui,

    Și-n perechea-i care,

    ”Șede” unde-o pui.

    Nu le spun că-s fraieri;

    S-ar crede umani.

    Cât mai speră-i bine,

    Bietuții sărmani.

    Într-un nuc, de poză,

    Un cuc cu o ea;

    Pupăza-i fecioară

    Doar în mintea sa.

    Nu-i prea vezi alături;

    Mai greșesc și ei.

    Ea își face veacul

    Printre derbedei.

    Într-un pom, o mierlă,

    Fluieră a viață.

    Chiar simte natura

    Schimbată la față.

  


  Ea, ploaia

  
    Stau singur ca un cuc,

    Ce zburdă ca năuc,

    Prin ploaia ca un cult,

    Ce-mi cere s-o ascult,

    Cu minte de incult,

    Să cred că ea e zeu,

    Un fel de Dumnezeu,

    Ce viață ia și dă,

    Dar fără-a zice: ”Fă!”,

    Și la taclale stă,

    Să simt ce spune-ncet,

    De viața de ascet,

    În ars pustiu cu flori,

    Udate uneori,

    De roua rară-n zori,

    Să o-nțeleg, ca fiu,

    Iubind încă ce-i viu,

    Cu ea ca sânge pur,

    Pierdut, ades, prin jur,

    Când focul arde dur,

    Răpind-o ca un fur.

  


  Eu și Clipa

  
    Săturată, Clipa

    Mă cam ”ia la vale”,

    Că pierd timpu-n lume,

    Căutând o Cale.

    Orice fac, nu-I place

    Și strâmbă din nas

    Și, normal atuncea,

    În pace n-o las.

    Deci, cu ea în brațe,

    Sau invers, în pat,

    Savurez plăcerea

    De a zace ”lat”.

    Grijile de astăzi,

    Le-am uitat de ieri,

    Dar ea tot insistă;

    Răspund ”în doi peri”.

    Nu vede motivul,

    Chit că nu era.

    Îmi dă brânci, de parcă,

    Avea ce spera.

    Nu o lasă să intre

    Iar în viața mea.

    Să trebăluiască

    Ea, pe unde-o vrea.

    Am noroc cu carul;

    Timpul o iubea.

    Ea, în pat, cu mine?!...

    Gelos o gonea.

  


  Fabula porcului

  
    Mă-ntâlni, mai ieri, în sat,

    Cu un Porc... Ce mai bărbat!?...

    Mândru, țanțoș, îngâmfat...

    Dumnezeu... cum l-a lăsat”?...

    Și se lăuda, măi frate,

    Că purcelele, mai toate,

    Le-a trecut prin râtul lui...

    Vreți detalii? Nu vă spui.

    L-am făcut, cu greu, să tacă.

    L-am lăsat în șanț, să zacă,

    Cu regret, că „domn” era...

    Dar și șanțul... mai ceva.

    Ieri m-a suduit, pe stradă,

    Înc-o soață, cam pe grabă.

    Era cea, ce-n râtul lui,

    Se-ncurcase puțin „șui”,

    Cam pe fugă, rar, dar dens...

    Cam mă-ncurc în acest sens.

    De morală, ce să zic?

    Mă gândeam și eu, un pic,

    Să vă-ntreb în gura maare:

    -„Pofta”, nu-i prea des, „mâncare”?

  


  Fantasma

  
    Din Cerul pudrat cu Vecie,

    De-odată cu Timpul născut,

    În umbra de noapte târzie,

    Fantasma de Viață-a trecut.

  

  
    Cu sângele rece de fiară

    Și teama născută în jur,

    Pornită să ia, nu să ceară,

    Închide-un lanț trofic impur.

  

  
    Lumina nu-i vede mișcarea

    Tăcută ca pala de vânt,

    Dar frunza căzută șoptește,

    Ceva, ca al lebedei cânt.

  

  
    O drama se joacă în foșnet

    Prelung, sub un cer nevăzut.

    Aclamă finalul un bocet

    Și-o viață, ce-n sânge-a căzut.

  


  ”Festin”

  
    De privești de la distanță,

    Zici că-i seara de Crăciun.

    Pomii, toți, sclipesc în gheață,

    Când se-aude-un ”Rămas bun!”

    Gerul dur, cu-n strai de gheață,

    Ajutat de-n vânt meschin

    Și de-o burniță banală,

    I-a-mbrăcat pentru ”festin”.

    Nu e cel al învierii,

    Sau al toamnelor în rod,

    Ci-un privechi de rătăcire,

    Lângă Styxului fără pod.

    Încrustate-n diamante,

    Ce, din echilibru, sorb,

    Crengile-și apleacă fruntea

    Spre-un pământ avid și orb.

    Zvârcolindu-se-n urgia

    Unui timp neiertător,

    Multe-și află jos menirea,

    Nu în zbor îcântător.

    Ca și omul, ce-n avere

    Sufletul își încrustează,

    Vii lăstari se sting cu zile,

    Căci, pe veci, doar Moartea-i trează.

  


  Fiecare-n parte

  
    Ceru-nsângerat,

    Prevestește moarte.

    Piere-nsingurat,

    Fiecare-n parte.

    Ceasul bate sec,

    Ora nevăzută.

    Nu poți ca să știi

    Când e prevăzută.

    Iadu-i pe pământ

    Printre și în oameni.

    Raiu-i mai puțin,

    Răsfirat în semeni.

    Fiecare-n el,

    Le trăiește-n parte.

    Se intră ușor;

    Porțile sunt sparte.

    La coadă nu stă

    Nimeni; drumu-i liber.

    Sufletul, de fapt,

    Îi e propriul Cerber.

    Mulți se-ntreabă-n van:

    -Nu-i și Purgatoriu?

    Este, dar e Viața;

    Pare iluzoriu.

    Nu decide El

    Când ”pornești” și unde.

    Fapta ta ”alege”

    Cui te pot ”vinde”...

  


  Fir de nisip

  
    Zile-n șir, furtuna,

    Crunt a bântuit.

    Valuri, ca turbate,

    Țărmu-au răvășit.

    Într-un colț de plajă,

    În nisipul fin,

    Un grăunte-așteaptă

    Zorii-n tainic chin.

    Se simte mai altfel

    Decât toți ceilalți,

    Care-au strălucire

    Doar când sunt spălați.

    El simte speranța

    Arzătoare-n el,

    Ca un dat da soartă;

    Nu-l credeau de fel.

    Îngropat cu gloata,

    Șansa lui a fost

    Să iasă în față,

    Sigur, cu un rost.

    Așteaptă Lumina;

    Nu știe de ce.

    I s-a spus că-i viață;

    Nu știau ce e...

  


  Gândind

  
    Zorii bat la ușă,

    Cu-n nărav morbid:

    Vor să ies la muncă,

    În Timpul sordid.

    E căpos în toate,

    Măgar urechiat,

    Ce se știe-n lume,

    Drept, ne-ntortochiat.

    Nu vrea, nici o buclă,

    Să facă acum,

    Sau să se-odihnească,

    La umbră, pe drum.

    O fi el ”ca lumea”,

    În sensul extins,

    Dar Viața e ”strâmtă”,

    În al meu, restrâns.

    Ce să fac afară?

    Să mă lupt cu Ea?

    Sau să-i dau cu tifla,

    Că-i o ”poamă” rea.

    Zac, pierdut, pe gânduri,

    Și cu ele vraiște,

    Rătăcite-n pâclă,

    Știind ce le paște.

    Nu vor să se lege,

    Pentr-un scop sadea,

    Și-amână într-una:

    ”Las-c-om mai vedea!”

    Și, de azi pe mâine,

    Căci mâine-i mereu,

    Ispășesc pedeapsa

    De-a gândi din greu.

    Ce nu vă convine?

    Vă imit pe voi.

    Cum? Gândesc acuma?

    Vai de eu și noi.

  


  Goana după os

  
    Umbrele se scurg,

    Pe sub cerul murg,

    Prevestind un mort,

    Pe Pământul-cort.

    Haitele se-abat,

    Și în lung și-n lat,

    Peste hoarde noi,

    Cu copiii goi.

    La margini de drum,

    Focuri numai scrum,

    Se sting, reci, în vânt,

    În bocitul cânt.

    Un copac ursuz,

    Scurtat de-auz,

    Face, ca un ciuot,

    Umbră unui bot.

    Palide făpturi,

    Cu prea multe guri,

    Aer vor, curat,

    Nu-mbâcsit, murat.

    Ploaia cu acid,

    Tremură, placid,

    Pe un trai jegos,

    Pe pământ țepos.

    Timpul, rău pătat,

    Calea și-a scurtat,

    Și-și face un vad,

    Peste pomi ce cad.

    Totul e prost scris,

    Într-un veac proscris,

    Îngropat în sine,

    În diverse mine.

    Foamete și morți,

    Trași, pe bani, la sorți,

    Aer sufocat,

    De-un Cer ne-mpăcat.

    Ape fără rost,

    Inundând ce-a fost,

    Focuri de hârtii,

    Peste toți cei vii,

    Ură plină-n grai,

    Orișiunde stai,

    Cu un start spumos:

    Goana după os...

  


  Groapa

  
    Costelivă, Viața

    Săpa un mormânt,

    Săturată parcă,

    Să bată-un Pământ.

    Lângă ea, o Foame,

    Dintre-acelea vii,

    Surâdea, patetic,

    Ca-n oricare zi.

    Nonșalantă, Clipa

    Cu Timpu-n păr strâns,

    Fără de cuvinte,

    Se punea pe plâns.

    Cu gândul aiurea,

    Cât îl mai avea,

    Disperarea crudă,

    În clopot lovea.

    Zgomotul Tăcerii

    Mai că răbufnea,

    Din limba bronzată,

    Când încremenea.

    O Iertare-n silă,

    Cu-o Milă copil,

    Susținea Moralul

    Palid și debil.

    Spectatori cu ziua,

    Cârcoteau decenți,

    Ca să nu își piardă

    Traiul de doi cenți.

    Ziariști, grămadă,

    Cum le șade rău,

    Se-ntrebau: ”Când Viața

    Va ajunge-n hău?”

    Ghinion, întoarsă

    De un spirit dus,

    Viața, dintr-o dată,

    Săpa groapa-n sus...

  


  ”Hei micuță fată!”

  
    -melodie-

    (pentru soția lui Claudiu)

  

  
    Hei micuță fată,

    Cu ochii de-azur,

    Cu inima caldă

    Și sufletul pur!...

    Hei micuță fată,

    Mama va veni!

    E plecată-n Târgul

    Ce tu nu îl știi.

    Țepeș-Vodă, domnul,

    Târgșor l-a numit.

    Au rămas ruine,

    Dar a fost vestit.

    Mama-i dusă-oleacă,

    Pentru două veri.

    Când unii n-au suflet,

    N-ai ce să le ceri.

    Hei micuță fată,

    Nu geme prea mult!

    Inima-mi se frânge;

    Greu e să te-ascult.

    Vrei și tu iubire...

    Numai ”vorbe” am.

    Ploaia-n cuget cade...

    Lacrimi curg pe geam.

    Ochii-ți, largi ferestre

    Spre copilărie,

    Se-ngrozesc de viața

    În ”trăire-vie”

    Hei micuță fată,

    De ce plângi acum?

    A, e cățelușul

    Cel pufos nebun?

    Nu vrea să te muște;

    Are chef de joacă.

    Vezi cum dă din coadă?

    Speră să îți placă.

    Hei micuță fată,

    Alții te urăsc!

    Ei nu știu de tine;

    În hârtii trăiesc.

    Tu ești doar un nume,

    Lâng-o cifră-ani.

    Că sunt trei, sau patru,

    Nu înseamnă bani.

    Orbiți de putere,

    Roboței de fum,

    Ei nu-ți văd privirea

    Rătăcită-n drum.

    Trag cu tunu-n vrăbii

    Și în ciocârlii

    Și, din fașă, cântul,

    Îl ”sting” în copii.

    Hei micuță fată,

    Râzi de ce ți-am zis?

    Ești la mama-n brațe?...

    Te sărută-n vis?...

    Hei micuță fată!...

    Țipăt abătut.

    Ea își cere dreptul...

    La mamă... atât.

  


  Iarmaroc, corect

  
    Parlamentul nostru,

    Prin lege, o ”pune”;

    Schimbă denumirea-n

    ”Iarmaroc”, pe bune.

    Nu mai au ”opușii”,

    Și-i mare scofală,

    Căci, la târg, normalul

    E cu târguială.

    Unii-au zis, că-i bine,

    ”Cloacă” să îi spună,

    Căci, tot stau, pe-acolo,

    Ca, de, lumea bună.

    Alții cred că, ”Bâlciul”,

    Chiar se potrivește,

    Căci se ”iau în gâturi”,

    Cum se nimerește.

    La ”Bordel”, votatul

    A fost cât pe ce,

    Că-au fost multe curve,

    Și mă-ntreb, de ce.

    Ce să facă-acolo

    Un ne-bun ratat,

    De-adevărul sincer,

    Pe față pătat?

    A rostit cuvinte

    Goale de ”plăcut”,

    Și-a fost dat afară,

    Chiar, prin vot, ”făcut”

    Deci, cu multe ”lipsuri”,

    ”Iarmaroc” alege,

    O sală ne-plină,

    Dar corect, prin lege.

  


  ”Iernatice plăceri”

  
    Cu priviri pierdute

    În al iernii haos,

    Îmi fac semnul crucii,

    În al casei naos.

    Gheața-n colți de sticlă,

    Viața o strivește.

    De-atâta splendoare,

    Zic ”Doamne ferește!”

    Prin ghirlande, pomii,

    Plâng a neputință.

    ”Prea le-ai dat de toate”,

    Cuget ca ființă.

    Pe un sol-lumină,

    Diamante crapă.

    ”Doamne ce-avuție!...”

    Ce păcat că-i apă.

    Biciuiri de crivăț,

    Prevestesc durere.

    ”Masochistă”-i vremea...

    Gem, nu de plăcere.

  


  În direct

  
    Oamenii mi-au oferit

    Mila lor, în silă.

    Silă mi-e acum să cred,

    Că a fost din milă.

    Ce contează-i pur nimic

    De păstrat pe rană.

    ”Pixul” a ajuns banal;

    Nu mai este ”pană”.

    Vorbele-s la locul lor,

    În minciuni gândite.

    Doar ideile se plâng,

    Fade, pricăjite.

    Mințile își fac de cap,

    Cu voie tacită.

    Viața, ca-n oglind-o văd,

    Strâmbă și pocită.

    Ce-a rămas dni suflet, poate,

    Umple un pahar.

    Un cobzar își plânge soarta,

    Sincer, cu mult har.

    Peste umbre deșuchiate,

    Trece-un nor cam prăpădit.

    Lumea se distrează-n parte;

    Plânge-un sfânt, iar osândit.

    Totul vine, totul trece;

    Umbră, vânt, nimic concret.

    Viitorul slut își vede

    Astăzi, moartea, în direct.

  


  În fiorul firii

  
    Privesc la florile, pe care

    Nu vreau, nu pot, și nu le rup,

    Și las în pace și albina

    Abia ieșită dintr-un stup.

    Zambilele îmi fac cu ochiul,

    Ca damele cu mov puțin,

    Și mă îmbie cu parfumul

    La care-i greu să mă abțin.

    Cam durdulii și deșuchiate,

    Cu vârsta nefiind de-acord,

    Și-arată nurii pe-ndelete,

    Bătând, în flori, azi alt record.

    Narcisele, în schimb, timide,

    Cu soarele pe pieptul fin,

    Și-nalță trupul lung spre-azurul

    Pudrat cu norișori, puțin.

    În șoapta lor, dulceața vieții,

    Mirosul tainelor de zi,

    Mă-nvăluie și-mi dezgolește

    Chiar rațiunea, om de-a fi.

    Cuprinse de fiorul firii,

    În ”rogvaiv” de curcubeu,

    Lalelele zvâcnesc din teaca

    De verde crud, în apogeu.

    Cu roua brobonită-n cupe,

    În zâmbet cald, de Cer deschis,

    Aduc toast azi Veșniciei,

    Ce, frumusețe-n ele-a-nscris.

  


  În liniștea singurătății

  
    Am ”vopsit” gândurile negre

    cu parfumul

    și frumusețea

    florilor de primăvară.

    Zilele și-au pierdut

    din oboseala cotidiană

    și s-au îmbunat.

    Din nelinișta așteptărilor

    îndelungate,

    liniștea

    și-a revenit.

    Cerul s-a umplut

    cu nori taciturni,

    tăcuți

    și tremurători.

    S-au umplut de lumină

    culorile înfiorate

    de splenoare

    ale lalelelor.

    Raze jucăușe

    s-au aciuat,

    zâmbitoare,

    printre lăcrimioare.

    Doar florile de cireș,

    înflorite tardiv,

    nu au vrut să coboare

    la joacă.

    Liniștea,

    ades plecată,

    a revenit,

    îmbietoare, la mine.

    Cochetă, șoptește

    ceva de taină,

    și roșește,

    în tăcere.

    Rămânem împreună,

    reciproc înțelegători,

    și uităm de viața

    cotidiană.

  


  În stat ”boțit”

  
    Mi-au intrat doi lupi în curte,

    Hămesiți, ca vai de ei,

    Fără-a pomeni, ca omul,

    De mulți sfinți și Dumnezei.

    Jerpeliți, cu-o blană sură,

    Ca un suflet de țăran,

    Nu vroiau ca să cerșească,

    Mândrii, ca un biet sărman.

    Mi-au cerut doar apă pură,

    De izvor, dacă aveam.

    Se rupea ceva în mine,

    Când, cu milă, îi priveam.

    Ei, simbol de libertate,

    Rătăceau printre ”străini”,

    De ce-nseamnă drept și cinste,

    Într-o lume de haini.

    I-am ”cinstit” cum se cuvine,

    Și cu vorba, și altfel.

    Ei, cu jenă nemascată,

    Ne se-nghesuiau, de fel.

    N-au mâncat pe săturate;

    Doar atât cât au ”simțit”.

    Au plecat doi lupi din curte,

    Liberi, într-un stat ”boțit”.

  


  În umbra ciorii

  
    Clipe lungi, înfricoșate,

    Umplu orele la fel.

    Cerul, îndelung se zbate,

    Haosului iar fidel.

    Norii-nvinețiți de ură,

    Se izbesc în aspru zbor,

    Lăsând Iadului, o gură,

    Să deschidă-n burta lor.

    Fulgerele fac și zorii

    Să pălească-n prag de zi.

    Pe pământ, în umbra ciorii,

    Tremură ființe vii.

    Vocea Domnului, în tunet,

    O percep mereu tardiv.

    Mila nu mai curge-n sunet,

    Peste-un rău ajuns nativ.

    Vijelia își strămută

    Cuibul într-un loc pierdut.

    Vântul, tot răcit, strănută

    Peste satul abătut.

    Ploaia, în torente, surpă

    Iar credința în stabil.

    S-a vărsat, în Cer, o cupă,

    Peste-un adevăr debil.

    Forța Lui, ca sens, se pierde

    Într-un trai prea spălăcit.

    Susură blând viața verde,

    Peste omul rătăcit.

  


  În umbră de Soare

  
    Poteca de vis,

    Umbrită-i de Soare,

    Iar pomii sălbatici

    Se vaită, că-i doare.

    Lumina e caldă-n

    Contrastele reci,

    Ce, fără culoare,

    Par locuri de veci.

    Urcată-agățată,

    Căzută pe sus,

    Cu sensul de spațiu,

    Uitat, sau prost pus,

    O lume, purtată

    Agale de-un țel,

    Consideră albul,

    Cu negrul, la fel.

    Își vântură vrerea

    Prin crengi putrezite,

    Trăiri pline-n vină,

    În gri învelite.

    Adulmecă frunza

    Uscată de fapte,

    Căzută în Cerul,

    Uitat și de noapte.

    În negura umbrei

    Lăsate de Soare,

    Se vede-Asfințitul...

    Suspină... și moare.

  


  Întâlnire... cu viața

  
    Mi-a „ținut” drumul, chiar ieri,

    Zdrențuită bine.

    Se-nvârtea prin cimitir,

    Adâncită-n sine.

    -Ce-i cu tine? Ce-ai ajuns?...

    Eu am întrebat-o.

    -Prea mulți tineri au „apus”...

    Lung am sărutat-o.

    -Tu ce vrei? Mai bine pleci...

    Mă privea cu jale.

    -Doar m-am abătut nițel,

    Nu prea mult din Cale.

    -Ai o șansă. Poți să speri...

    Chiar mă crezi frumoasă?

    -Știi că te-am iubit mereu,

    Și de tine-mi pasă.

    -Pentru tine? Pentru ei?

    Mă-ngrozesc de mine.

    -Nu ești vinovată tu,

    Sora ta, de „vine”.

    -Dar nu pot să o opresc;

    Rudă mi-e, de „sânge”.

    -Ea doar „ia” ce ai „pierdut”...

    -Inima îmi frânge...

  

  
    Am plecat, de mână-n crâng;

    Era primăvară.

    Paștele vine curând.

    Mame n-am, să moară.

    De Florii s-a „dus” mămica,

    Și de Paști și mama...

    -Vezi, acuma înțelegi:

    Eu, nu ea, sunt „drama”.

    Să mă „plâng” nu am putut;

    Cum să-i „spun” cuvinte?...

    Am simțit-o grea, în piept;

    Și mai crunt, în minte.

    -Crezi că-i timpul să renunț?

    Sora ta mă cheamă.

    -Mai glumește uneori.

    Mai rămâi, n-ai teamă!

    -Bine, însă să nu-mi ceri

    Să mai râd în hohot.

    -Dar de ce? Ce îți venii?

    -Bate iar un clopot.

  


  Ironii prin Raiul meu

  
    Prins în mreaja hărniciei,

    Ce să fac, greșesc și eu,

    Mi-am făcut Raiu-n grădină,

    Mai ceva ca Dumnezeu.

    Florile, înveșmântate,

    Sau golașe, în călduri,

    Freamătau, în pofta vieții,

    Mai ceva ca în păduri.

    Ca la ordin, toate, fața,

    Către Soare-și întorceau,

    Și sugeau lumina pură,

    De fiorii mă treceau.

    Înțepate, languroase,

    Sau naive-n felul lor,

    Se-ofereau, destrăbălate,

    Fără-a pomeni de dor.

    Ca la om, plăcerea trece

    Și prin burtă deseori.

    Ele vor lumini și apă,

    Și iubire, uneori.

    Le priveam pe rând, cu mintea

    Sufocată de păreri.

    Ele chiar simțeau iubirea,

    Fără vorbe, din tăceri.

    Vântul, derbedeu din fire,

    Se băga, neinvitat.

    Le făcea ceva, căci ele,

    Tremurau neâncetat.

    Unele, mironosite,

    Răspândeau arome-n jur.

    Chiar și cele sclifosite,

    Tot cedau la joc impur.

    Dar și eu, iubit de Boarea

    Ce-adia, lin, dinspre lac,

    O lăsam să mă mângâie...

    Cum? Mai bine-ar fi să tac...

  


  ”Isprăvitul”

  
    Oamenii l-au adulat,

    Cât avea parale

    Și plătea, cinstit, corect,

    Și pentru urale.

    Dar acum, e-un ”isprăvit”,

    Nedemn de o ”ura!„

    Pentru care, ei nu vor,

    Să-și mai strice gura.

    E-un neânsemnat ”trecut”,

    Gol la buzunare,

    Ce n-are nimic de dat,

    Pentru fiecare.

    E-un ”pro-scris” neavenit,

    În satul în floare,

    Unde, pentru ce-i ”al lui”,

    Orișicare moare.

    Cu sictirul impregnat

    În ei, de o viață,

    L-au ”vândut” și ”cumpărat”,

    Mai rău ca la piață.

    Zilele-au trecut, și el,

    Parcă-a prins iar viață

    Și, aflând ce are-n cont,

    S-au schimbat la față.

    ”Dragul nostru!”; ”Scump odor!”;

    ”Binecuvântare”...

    Oglindeau iubirea lor...

    Și de ce-s în stare...

  


  Iubirile trandafirului

  
    Ochii se închid cu greu;

    Vor să mai privească.

    Cerul e sublim,i ar jos,

    Flori vor să renască.

    Primăvara le-a adus

    Daruri în plin soare,

    Vii culori, de curcubeu,

    Pe sub norii-care,

    Fără jenă s-au întins

    Goale-n strălucire,

    Din veșminte-au încropit

    Vise-n devenire.

    Feeria de splendori,

    Fecioare divine,

    Ochii-au subjugat, pe veci...

    Se-ofereau, nebune.

    -Eu sunt trandafirul tău;

    Roșu-mi e pur sânge,

    Și doar vreau, laleaua mea,

    În brațe-a te strânge.

    -Doar pe mine? Sau pe ea,

    Vecina-mi cea nouă?

    Că, deunăzi, îi spuneai,

    Că e stea, că-i novă.

    -Ei, glumeam. În rozul tău,

    Mi-am pierdut, zău, capul.

    -Cu Narcisa ce-ai avut?

    -Se ”ținea” cu altul.

    -Dar suratele-mi, de ce,

    Se legau de tine?

    Și lor, vorbe-ai oferit,

    De iubire pline?

    -Tu ești una, eu mai mulți;

    Flori cu flori se poartă.

    Să nu crezi că-s nesătul;

    Sunt bătut de soartă.

    Și, așa, el le-a convins,

    Să le ia pe toate.

    Telepatic s-au iubit...

    Vă spun că se poate.

    Roșii, albe, mov, gălbui,

    Sau nuanțe pale,

    Ele au zâmbit și-au râs,

    Sincere ... și goale.

  


  Jocul ”De-a cuvintele”

  
    Distractiv e jocul

    ”De-a cuvintele”.

    Dintr-un strop de stâncă,

    Crește muntele.

    Vorbele-s sămânță

    De flori, sau ciulini.

    Cu ele-aduci moartea,

    Sau poți să alini.

    Râzi, printre cuvinte,

    Doar de-un sens al lor,

    Căci provoacă-n suflet,

    Vijelii, sau dor.

    Le arunci pe stradă,

    Fără să le-alegi.

    Din mocirla vorbei,

    Ghici ce-o să culegi?

    Împletești ideea,

    Ce nu vrea să stea.

    O îmbuibi cu lauri,

    Sau faci bici din ea.

    Jocul e, la ”fală”,

    ”Ridicat” de om,

    Păcat că-n trăire,

    E mai jos de-un pom.

  


  Jucând la Viață

  
    Mi-am făcut de lucru,

    Să nu zic, de cap,

    Și-am jucat ”la Viață”;

    M-a cam luat la trap.

    M-am gândit că șansa

    E de partea mea,

    Și-am crezut-o ”doamnă”,

    Dar e-o curvă rea.

    Când jucam ”la bine”,

    Mă ploua cu rău;

    Dădeam sec, cu mintea

    Dusă, ca un bou.

    Avea bariere

    Cam pe peste tot;

    Nădușeam la ele,

    De-o durea în cot.

    Mă muncea cu ziua,

    Ca pe-un biet pălmaș;

    Nu-i păsa că, omul,

    E, de Domn, urmaș.

    Am jucat ”la carte”,

    Crezând că-s deștept.

    M-a plusat cu ”Așii”,

    Dându-mi peste sept.

    Am schimbat, pe zaruri,

    Dând la ”ce-o-ieși”.

    Ea, doar șase-șase;

    Domnul, ce-o păzi?

    M-a convins că minte,

    La noroc, nu am.

    Ea vroia ”pitita”;

    ”Cotită”-o dădeam.

    Se credea isteață,

    Și miza pe tot.

    Să m-ascund? Dar unde,

    Dacă-n ea, nu pot?...

  


  La gâtul Cerului

  
    Pe un câmp uscat, cu viața

    Agățată-n mărăcini,

    Rătăcea un ”Biet” cu ziua,

    Căutând... Ce?...”Rădăcini”.

    I s-a spus că e ”de viță”

    Veche, de pământ curat,

    C-are ”rădăcini” acolo,

    Dar că, Timpul, le-a furat.

    Mai știa că-n glia arsă

    Zace ”osul” de român,

    Permanent aici, acasă,

    Lângă-al codrului plămân.

    Răscolea, cu mintea, clipa

    Des pierdută-n amintiri,

    Urmărind urma firavă,

    Obosită-n opintiri.

    Ea-ncerca să urce dealul,

    Vieților, cu-n sincer ”Vai!”,

    Un Sisif din astă lume,

    Osândit la negru trai.

    Mila-i întărea nădejdea

    Că e bine ce făcea

    Și că, țipătul Veciei,

    Se-auzea, dacă tăcea.

    El și umbra... o poveste

    Scrisă-n slova norului,

    Cu o salbă de cuvinte,

    Sus, la gâtul Cerului.

  


  La hotarul Raiului

  
    Mi-am făcut de lucru, pana,

    S-o înmoi și în nectar,

    Gâdilind, în vorbe omul

    Pripășit pe la hotar.

    Raiul, căci de el e vorba,

    Se-ntindea, pur, nevăzut.

    Nu era nimic dincolo;

    Chiar părea de necrezut.

    Doi săteni, loviți de șansa

    De-a nu fi avut nimic,

    Nu doreau chiar Nemurirea,

    Ci doar bine-un pic, un pic.

    Deci stăteau, de-un timp vremelnic,

    Nedeciși să treacă-n ”sus”,

    Căci se termina pământul

    Și, bilet, aveau doar ”dus”.

    -Ia zi, vere! Ce să facem?

    Trecem, sau ne răzgândim?

    -Pe Pământ, avem ce face,

    Dar sărmani ne dovedim.

    -Facem pasul, cu credința

    Că o fi ceea ce-o fi?

    -Dacă am ajuns acilea...

    Să mai zăbovim o zi!

    -Bine zici. Nici nu mi-e foame;

    Nici de sete nu mă plâng.

    -E ciudat hotarul ăsta.

    Dacă am avea și-un crâng?...

    Și, minune; o poiană

    Lângă ei s-a-nfiripat.

    Raiul își mișca hotarul

    Către omul cumpătat.

  


  Lacrima din nori

  
    Închid ochii. Rup tăcerea

    Cu-n oftat lung, ”pitoresc”,

    Sugerând, clar, viața-n dodii,

    Pe care o ”frunzăresc”.

    Nu-I deschid, căci îndoiala

    Mă-nghiontește-n mod firesc,

    Cu cea teamă colțuroasă,

    C-o să văd ce nu doresc.

    Stau așa, pierdut în noaptea

    Ce sosește peste rând,

    Morfolind, fără cuvinte,

    Idei pure, cred, în gând.

    Ce frumos îmi pare sensul

    Zbuciumului de culori,

    Ce nu-și fură, între ele,

    Rămășițe de valori.

    Flăcări palide, uscate,

    Mângâie cu plasma lor,

    Așteptări lungi, perturbate,

    Doar de umbra vre-unui dor.

    Liniștea-și așterne calea

    Spre o zare fără zori,

    Orizont, bătut cu jale,

    Doar de lacrima din nori.

  


  ”Lapte”

  
    Lucrurile merg pe dos;

    Ca-n ”normalitate”.

    Cei mai mulți rabdă senini,

    Că-s cam ”papă-lapte”.

    Gura o deschid cu greu,

    Să ceară ”lăpticu”.

    Când ”adună” ce-au aprimit,

    Rămân cu ”nimicu”.

    Laptele-i mai mult ”bătut”;

    Ca și ei de soartă,

    Cel ce-i ”dulce”, e, tiptil,

    Scos pe altă ”poartă”.

    Brânza bună-i în burduf

    De ceva ce latră,

    Șvaițeru-i pentru ”palat”;

    ”Găuri” pentru ”șatră”.

    Untul e mâncat de cei

    Ce îi reprezintă.

    Cu smântâna, pe la bot,

    Tot mai pot să mintă.

    Cașul dulce e păstrat

    Pentru cei de vază.

    Jintița e pentru cei

    Învățați să piarză.

    Învățați, în sensul larg;

    Educați, mai bine.

    Obligați, aș spune eu...

    Ce ți-e și cu mine.

    Pofta-n cui și-o pun ades.

    Blidu-i gol de fapte.

    Un copil plânge la sân...

    Ce mai vrea? ...Tot lapte?...

  


  Lumină-nfometată

  
    Pripășite printre case,

    Vechi cocioabe cad pe loc.

    Au murit bătrâni cu zile.

    Frigul tremură în foc.

    Vreascuri pricăjite-ncearcă,

    Fumului să-i dea un scop.

    Într-o vilă, mărginașă,

    Bubuie, cu poft-un dop.

    Iarna-ngândurată parcă,

    N-a mai coborât spre sud.

    Nu-i plăcea, să vadă iarăși,

    Chip cu viață-n lacrimi ud.

    Milă? Dragoste? Cruzime?

    Poți s-o iei, cum vrei, să știi.

    Îi mai lasă să trăiască,

    Vii, în chinuri, zi de zi.

    Candela de sub icoană

    Își dă sufletul de foc.

    O Lumină-nfometată,

    Vrea în Cer... dar... n-are loc.

  


  M-am născut

  
    Într-o țară ”joasă”,

    Ca nivel de trai,

    Cu oameni ”ca lumea”,

    După port și grai,

    M-am născut o dată,

    Cum e și normal,

    După cum atestă,

    Un mic act, formal.

    Am cam râs aiurea,

    Comic fără-a ști,

    Ca un prunc, ce are,

    Șansa de a fi.

    Școala-am ”dus”-o bine,

    Cu mintea, zic, ”brici”,

    Cu-n principiu simplu:

    Cartea, să n-o ”strici”.

    Invers e mai bine?

    Pentru viață? Crezi?

    Cartea de-i prea multă

    Strică? Ia-n de vezi.

    Mult prea mult, cu mulții,

    Timpu-am irosit,

    Buchisind cuvinte

    Fără de sfârșit.

    Înțelesul sorții,

    Mi-a scăpat, cred eu ;

    Când deșteptul duce

    Prostu-n cârcă-i greu.

    ”Școala vieții”-ți zice,

    Dându-ți peste nas,

    Cel ce-a zis, ”ieri”, cărții,

    Pentru ”plus”, tot ”pas!”

    Azi el te conduce

    Chiar de nu îți place;

    Fudulă-i prostia;

    Nu te lasă-n pace.

    E convins că simțul

    Bun e de prisos,

    Când începe goana-n

    Lege, pentr-un os.

  


  Marea Scofală

  
    Cam ”pornit” pe lume,

    Din motive clare,

    Criticam prostia

    Și pe ”Coana Mare”.

    ”Ciorbăia” prin țară,

    Printre ministere,

    De acrea și borșul,

    Făcut din durere.

    Nu ierta ”plugarul”

    Ce trăgea la jug,

    Înhămat cu legea

    Și-ndrumat cu-n drug.

    Bătea des din palme,

    Dar și le dădea,

    Când chema la ordin,

    Și când îi prindea.

    Nu ierta nici șpaga,

    Ce și-o însușea,

    Dar ura minciuna,

    Nu și când greșea.

    Cuvioasă-n vorbe,

    ”Șerpuite”, fine,

    Se-mpăna cu ”fumuri”

    Deșănțate bine.

    N-avea buzunare;

    Ce să-ncapă-n ele?

    Și-avea fața dură,

    De șorici, ca piele.

    Să nu credeți însă

    Că-i o ”animală”.

    E chiar om, cu... minte,

    Ea-i Marea Scofală.

  


  Marilina

  
    Floarea tinereții

  

  
    De ziua ta, aș vrea copilă,

    Un Cer și-o Floare să-ți ofer;

    E larg deschis, și, cu iubire-i

    Pictat de stelele ce pier.

    Nu te-ntrista că, fără milă,

    Lumina le alungă-n zori!

    Vor reveni frumoase-n noapte,

    Ca flăcări oglindite-n mări.

    La fel și tu să vezi splendarea

    În florile ce îți zâmbesc,

    Și lasă părul să le-alinte,

    Când ți-or șopti că te iubesc!

    Cu fața în petale fine,

    Să simți fiorul vieții lor,

    Și buzele să le șoptească

    Ce vrei, ce simți, de ce ți-e dor!

    Ești încă tânără, și soarta

    O șansă îți oferă, să trăiești.

    Ca un boboc, îți pierzi splendoarea,

    Prea repede de înflorești.

    Veni-va vremea pentru toate,

    Cu ierni, și primăveri, și veri,

    Cu toamna fructelor-păcate,

    Cu prunci micuți, ce-i ai, nu-i ceri!

    Gândește-te că drumuri multe

    Se-ntind continuu înspre zări!

    Nu te-nfunda într-o mocirlă,

    Ci fii corabie pe mări!

    Privește cum renaște viața

    În verde pur și în culori,

    Și-nvață de la ea, copilă,

    Că orice „noapte” are „zori”!

    Tristețea las-o de o parte,

    Și râzi în hohot cât mai poți,

    Și nu foța, cu fapta, soarta,

    C-ajungi printre străini și hoți!

    Ei tinerețea o să-ți fure

    Cu tot ce-i mai frumos în ea,

    Și-n lanțuri visul o să-ți lege,

    De a zbura, ca fulg de nea.

    Dar pân-atunci să strigi la soare,

    Să fii fetiță, nu adult,

    Căci remușcarea e tardivă...

    Copiii tăi vor vrea mai mult!

    Acum, tu floarea ocrotește-o,

    Și cât mai mult să fii ca ea,

    Căci doar de tine va depinde

    Să fii o „Umbră”, sau o „Stea”!

  


  Martie

  
    Zorii se târăsc anemic

    Pe-un pământ, ieri, prăpădit

    De un viscol ce, în Marte,

    Vii culori a osândit.

    Lung, sfâșietor, ”Adio!”

    Flori de pom au spus, zburând.

    Ironia vieții poate;

    Visul se-mplinea, căzând.

    Pe lalele, o coroană,

    Ca pe-un Fiu rănit stătea.

    Chiar și-ngenunchiate-n glie,

    Vântu, tot le mai bătea.

    Ochiul, osânndit să vadă

    Tot ce-i negru pe pământ,

    Se-ntreba, de ce nu-i place,

    Cerga alba, de mormânt.

    Case vechi, sărăcăcioase,

    În iubiri, milă și bani,

    Străluceau, uimite parcă,

    Ca-n ai tinereții ani.

    Vietățile din ele,

    Unii zic c-ar fi umani,

    Înjurau cerul pe față:

    -De ce dai numa-n sărmani!...

  


  Mi s-a reproșat

  
    Mi s-a reproșat odată

    Că „mă iau” de cei din sat.

    Eu scriu despre „cei din viață”;

    Doar la țară i-am „plasat”.

    Că măgarul nu e bou,

    Știe orișicine.

    Filozofu-i câine rău...

    Nu țipa vecine!

    Ia așa, le-ncurc mereu,

    Bătând iarăși câmpii,

    Înfrățit în simț și gând

    Cu cei „slabi”, cu tâmpii.

    Câinii i-am iubit mereu,

    Ca și ei pe mine.

    Că în „javre” am cam dat

    Știu că nu-i prea bine.

    Oamenii am încercat

    Să-i admir în fapte,

    Dar prea rar am dat de ei,

    Că-s cam papă-lapte.

    Pe sărmani i-am respectat,

    Că-s cu crucea-n spate,

    Și la car de legi tot trag,

    Plin cu „drepturi”... sparte.

    De nebuni, zău nu mai zic,

    I-am stimat, ca unul,

    Ce refuză, în ce zic,

    Să vadă doar „fumul”.

    De femei m-am cam „lovit”,

    Nu din întâmplare,

    Dar părinții i-am văzut,

    Dumnezei sub soare.

    În final, am râs cam strâmb...

    Tristă-i ironia...

    Când prea mulți cerșesc... o zi,

    El le-a dat...Vecia.

  


  Mic neajutorat

  
    Nedorit, în plină vară,

    Soarele se poartă crud,

    Terfelind în vâlvătaie,

    Florile cu trupul nud.

    N-au veșminte, doar culoare,

    Nici umbrele de-mprumut,

    Și nu pot, în plină viață,

    La umbră, să le strămut.

    Vor lumină și căldură,

    Dar nu fulgerări de foc.

    Vor și-o glie umezită,

    Nu doar glodul ars, în loc.

    Le privesc cu deznădejdea

    Unui ”Mic neajutorat”,

    Ce înfruntă Veșnicia,

    Doar cu-o Viață, timorat.

    Unele, mai au o șansă,

    Prin perenitatea lor.

    Altele, ca omul singur,

    Azi încântă, mâine mor.

    Timpul trece fără milă;

    Fără dragoste-i, pierdut;

    Nu lasă nimic în urmă;

    Cel puțin, eu, m-am zbătut...

  


  Micul braconier

  
    Soarele s-a resemnat, nopții loc să-i lase.

    Un copil cară, spre lac, într-un sac, trei plase.

    De mâncare nu mai au; luciul zace-n vase.

    Școala e mai mult un moft; goluri sunt prin clase.

    Câinii au postit cam mult; nu mai știu de oase.

    Rătăcesc printre vecini, cu neveste false.

    Liniștea se lasă greu; haos e prin case.

    Megieșii se-nfrățesc; rad pahare rase.

  

  
    Lacul l-a primit cam gol; peștele-i pe ducă.

    Plasele le-a-ntins cu greu; spera la o știucă.

    Le păzea, ascuns pe mal; bracona, desigur.

    Salcia nu-l proteja; dădea rar un mugur.

    Era frig de mărțișor; Iarna nu trecuse.

    Burnița încet plângea; picături prelinse.

    Norii se târau pe jos; calmi și cu răbdare.

    Plumburiul sugera, moartea-n nemișcare.

    Orele-au trecut cu greu, cu „ace„ în sânge.

    Tremura și își spunea: ”Un haiduc nu plânge”.

    Nu credea că face rău, legea că încalcă.

    Proceda ca cei mai mulți; o ”fenta” oleacă.

    A văzut, de mic copil, că, ce nu-i, se fură.

    Cei bătrâni, rar s-au rugat, cu nimic în gură.

    Mama l-a născut târziu; după alții șase.

    Trei din ei s-au ”rătăcit”; trag, la zdup, ponoase.

    Doi lucrează, ce găsesc, la vecini cu stare.

    Ultimul zăcea la pat; mai trăiește oare?

    Somnul nu l-a ocolit. Tresare deodată.

    Jos, pe mal, s-a auzit, un cuvânt, o șoaptă.

    Alții au venit, tiptil, plasa să îi fure.

    Îi cunoaște; sunt alt ”neam”; începe să-njure.

    Speriați, cei doi mici hoți, o zbughesc în trombă.

    Știu că păgubașii, răi, nu prea stau de vorbă.

    ”Am scăpat”, și-a spus în gând. Poate trage crapul.

    Și, și-a sprijinit de trunchi, trupul slab și capul.

    Zorii palizi l-au găsit, tremurând ca varga.

    Mai la deal, salvarea lua, un copil cu targa.

    Cât a prins, nu o vom ști. Peștele se vinde,

    Fără zgomot, prin vecini, să nu-l poată prinde.

  

  
    Că e bine? Că e rău?... Viața nu e dreaptă.

    Răscolim nisipul scurs din clepsidra spartă.

  


  Moartea

  
    Pe un prag de soartă.

  

  
    Pe un prag de soartă, Viață și numită,

    se strecoară umbra, Moarte denumită.

    Fără grabă parcă, sigură pe sine,

    s-a oprit odată, tristă, și la mine.

    -Nu ne mai văzurăm, de un car de vreme.

    Te-am iertat atunci, când tăiai la lemne.

    -Nu a fost să fie, nu că n-ai fi vrut.

    Nici cu mina aia... Cine-ar fi crezut.

    -Ai noroc cu carul. Nici acum nu pot

    să te iau cu mine. Am complet un lot.

    -Pentru ce, atuncea, te-ai oprit din drum?

    Că ți-e dor de mine, nu cutez să spun.

    -Poate plictisită, poate că mi-ești drag.

    M-am decis, de mâine, vreau să mă retrag.

    -Ce vorbești în dodii. Nu poți să o faci.

    Cum să lași tu omul, să trăiască-n draci?

    -Ce nevoie are, să îl iau cu mine,

    când ucide-n locu-mi, mult mai des, și bine...

  


  Năluci

  
    Răsuflate-n cercuri

    De făgăduire,

    Ideile scurmă

    În ceva menire.

    Gânduri semețite,

    Tremură pe jos,

    Multe-ngenunchiate-n

    Umbra unui os.

    Resemnate fapte,

    În minte clocite,

    Sunt ca amintirea

    Fostelor iubite.

    Un rânjet de spaimă,

    Ziua îl aduce,

    Când se-ntreabă trupul,

    Pe unde s-o-apuce.

    Ochii văd lumina

    Ca pe-o pată albă,

    Ort micuț, ca omul

    Înșirat pe-o salbă.

    Nu-i ban de pomană,

    Ci de drumul ”dus”,

    Când, pe sfânta viață,

    Ață nu-i pe fus.

    Reci năluci prin forme

    Pe tărâmul rău,

    Undeva, pe-aicea,

  

  
    Pe muchie de hău.

    Rânjetul trăirii

    Sugerează ”foame”;

    De identitate?

    Și de alte ”poame”?... .

  


  Nedoritul ”scăpătat”

  
    Cu speranța abătută,

    Plictisită de-așteptat,

    A plecat românu-n lume,

    Nedorit, că-i ”scăpătat”.

    Ziua o trăiește-n focul

    Luptei pentru înc-o zi.

    Cînd adoarme, se visează,

    Ca ”localnic”, fără a fi.

    Se trezește-n umbra sorții,

    Înghiontit de cei ca el.

    Traiu-i pare tot corvoadă;

    De nu-i Iad, e cam la fel.

    Resemnat, cu burta stoarsă

    De o foame prea-prelungă,

    Se întreabă, ca tot prostul,

    De ce, Binele-l alungă.

    ”Sunt ca ei”, își spune-n șoaptă,

    Ignorând că-i de alt neam,

    Și-obligat, ca să privească,

    Bunăstarea printr-un geam.

    -Nu vreau mult, doar împlinire.

    Mă-njosiți, și nu e drept.

    Că-s egal cu voi, prin vorbe,

    Vă băteți cu pumnu-n piept.

    -Ești străin și nu-i de bine.

    Ba, mai mult, ești și român.

    Voi nu știți ce-i libertatea;

    Ați avut, mereu, stăpân.

    C-a fost un vecin, sau altul,

    Sau ”puternicii” ca noi,

    Ce, cu bani, cumpără totul,

    E totuna pentru voi.

    Mulțumiți-vă cu munca!

    E-o onoare, nu uitați.

    V-o lăsăm vouă pe toată;

    V-ajutăm s-o importați.

    Bunăstarea o să vină;

    Cu ea, Domnul, nu-i de-acord.

    Viața-n sărăcie-nalță;

    Bate-ți și voi un record!

  


  Nu vreau tată... de-mprumut

  
    Eu mă rog la Tine, Doamne,

    Cam cum mama mi-a cerut,

    Să ne ierți vorbele grele,

    Ce le-am spus, când ne-a durut.

    Tata a plecat, aiurea,

    Undeva, în lumi mai bune.

    Mi-a lăsat și-o surioară;

    E o scumpă, o minune.

    Gângurește, că-i prea mică

    Și, ce spune, nu-nțeleg.

    Pe ce pune mâna, strică,

    Dar o iert, căci pot s-o dreg.

    Tată însă, din păcate,

    Nu mai pot să îi ofer.

    Poate el trăiește bine...

    Poate e, la Tine-n Cer.

    Dar, oricum, nu-l vreau pe-acela

    Ce, pe mama, o ”certa”,

    Și cu vorba și cu palma...

    Ea plângea... și îl ierta.

    Când i-am spus:”De ce rabzi mamă?!”

    Mi-a răspuns, lovită rău:

    ”L-am iubit și eu odată...

    Ce să fac? E tatăl tău”.

    A venit și surioara;

    Mama, iarăși, a sperat.

    Din păcate, mititica

    Bea des laptele ”sărat”.

    C-am văzut ”stropii de milă”

    Ce, din dragoste, cădeau,

    Chiar când ea sugea hapsână,

    Cu ochi mici, ce se-nchideau.

    Mintea mi-e încețoșată,

    Și-n iubire, eu, mai cred,

    Dar, când văd ce e în lume,

    Șirul gândului mi-l pierd.

    Eu Te rog, pe Tine, Doamne,

    Să ne ierți... da... doar atât.

    Ne vom descurca cu mama;

    Nu vreau tată de-mprumut...

  


  Nu!

  
    Nu tregeți, surzi, în ciocârlii!

    Lăsați-le să cânte,

    Iar Libertatea-n colivii,

    N-o-nchideți, prin cuvinte!

    Lăsați Iubirea să suspine!

    Frumoasă-i până moare.

    Adesea doare și ce-i bun.

    Și flori se veștejesc sub soare.

    Păstrați copilul în copil!

    Nu-i întinați gândirea!

    Și renunțați la ziduri reci,

    Ca să-ngrădiți privirea!

    Dreptatea n-o-ndreptați cu arma

    Și nu o cântăriți cu ea!

    E calpă ca ocaua teama,

    Și răbufnește când vrea, grea.

    Și păcii dații-azi o șansă,

    Să crească fără de război!

    Lăsați nebunii să o ceară,

    Căci sunt sărmani, uitați, ca noi!

  


  O Idee

  
    - obicei-

  

  
    O Idee, neștirbită

    De gândire mult prea mult,

    Și-a făcut loc, înspre gură,

    Cu-o ardoare de om cult.

    Nu-și punea la îndoială

    Propriul sens, chiar neștiut,

    Și chiar refuza s-arate,

    Un mic gând, mai precaut.

    S-a dat mare-n vorbe plate,

    Ce sunau, cam cum erau,

    Și-nșirate ca pe-o sfoară,

    Chiar cu greu o tot târau.

    Dacă-aș fi corect și sincer,

    Cam cum sunt de obicei,

    V-aș spune despre ce-i vorba...

    Mă gândesc... prost obicei.

  


  Oameni ”tulburi”

  
    Limpezi, ochii de copil

    Văd doar adevăruri.

    Cresc; minciuni îi copleșesc.

    Devin oameni ”tulburi”.

    Grijile își fac de cap;

    Și în cap, firește.

    Ce păcat că, și pe prunc,

    Nevoia îl crește.

    Ce nu e, n-ar trebui

    Să roadă, să doară.

    Lipsurile sunt prea vii

    Și nu vor să moară.

    Pe pământ, foamea va fi

    Dirijoare-n coruri,

    Ce prohodu-l vor cânta,

    Lângă-nalte foruri.

    Cresc copiii-n crunt destin,

    Urzit de ”putere”.

    Biciul poftelor e lung,

    Mânuit de vrere.

    Azi, în noi, ar trebui,

    Copilul să plângă,

    Pentr-un mâine mai decent,

    Nu cu lupi la strungă.

    Oameni ”tulburi”, îmbătați

    De viața-alterată,

    Se ”acresc”, uitând c-au fost,

    ”Dulci” copii, odată...

  


  Oase-vise

  
    Mârâia. Pesemne,

    Se bătea pe-un os.

    Cam ”covrig”, aș spune,

    Dormea într-un coș.

    L-am trezit cu vorba;

    Băț nu foloseam,

    Chiar când, ”din sărite”,

    Îl, și ne scoteam.

    -Ce mai faci potaie?

    Ești sătul acum?

    -Râzi tu, râzi stăpâne!...

    Mi l-au luat pe drum.

    -Ai visat și, viața,

    E mai roz în somn.

    -Cred că ai dreptate...

    Carne-avea... Ești domn?

    -Ia nu o întoarce!

    Visu-i vis și-atît.

    -Dar burta-l așteată.

    Chiar m-a și durut.

    -Da? Și poate mâine,

    Te visezi chiar ”Domn”,

    Și-o să vrei, în casă,

    Să tragi câte-un somn.

    -Și ce-i rău în asta?

    Cușca-ți dau la schimb.

    Vei fi chiar celebru.

    Poate-ți pun și-un nimb.

    Pustnicii-n pădure

    În grote au stat.

    Casa mea-i mai bună.

    Și-i aici, în sat.

    Am ”zâmbit” la dânsul,

    Cam printre măsele.

    -Visele, ”jăvreișen”,

    Îți aduc belele.

    Ca din întâmplare,

    Am atins un băț.

    S-a ”muiat” pe dată:

    -Mam dat și eu ”-oț!

  

  
    A plecat, în minte,

    Mai confuz ca mine:

    ”De ce minte visul,

    Doar când e de bine”?

    Că de-i rău coșmarul,

    Viața e la fel...

    Dar, de moare visul,

    Am mai crede-n el/El?

  


  Obosit, orașul

  
    Obosit, orașul

    Se ascunde-n ceață.

    Smogul se animă,

    Îmbâcsit de viață.

    Putredă, culoarea,

    Ar vrea să se culce.

    Puteri nu mai are,

    Spre cer ca să urce.

    Pe asfaltul jilav,

    Pașii se-ncrustează.

    Lăcrimând, o floare,

    Alt coșmar visează.

    Pomii își închină,

    Goale crengi, în cruce.

    Ca stafii perene,

    Timpu-n glod îi duce.

    Umbre vagi, blazate,

    Șterse și de fală,

    Se îmbracă-n straiul

    Plumburiu, de gală.

    Tremurând de pofte,

    Mișună-aplecate,

    Cărând gânduri negre,

    Cert, de trai, stricate.

    Obosit, orașul,

    Își îngropă-n fapte,

    Șansa, ca să vadă,

    Luna Nouă-n noapte.

  


  Pacea zorilor

  
    Vântul își răsfiră

    Vraja peste flori.

    Soarele se-ascunde

    În plăpânzii nori.

    Umbre vagi, de ceață,

    Pâlpâie pe lac.

    Tăcerea-i străpunsă

    De un candid ”Oac!”

    Sălcii prea-plecate,

    Într-un tremur fin,

    Se-nfrățesc cu apa,

    Într-un vals divin.

    Cam bățos din fire,

    Stuful arțăgos,

    Mângâiat de valuri,

    Freamătă duios.

    Papura, semeață,

    Rătăcită-n el,

    Se simte regină,

    Chiar de nu-i, de fel.

    Trestii lungi, de zahăr,

    Corcituri sadea,

    Vor, prin ”înălțare”,

    Exemplu să dea.

    Frumusețea-i vie-n

    Pacea zorilor.

    S-o păstrăm, aievea,

    Ei, atâta vor...

  


  Parla… listă

  
    Parla-ment, sau Parla-mint?

    Asta-i întrebarea.

    Parla-n vânt, sau Parla-n van?

    Rea e ”scăpătarea”

    Mult prea mulți o ducem rău

    Și, din zi în zi, mai… încă.

    Ne-am cam meritat-o, zău,

    Nu c-așa-i, ci fiindcă…

    Cert prostiți la cap de ei,

    Am ales o ”Listă”,

    Plină de ”te miri de ce-i”

    Pus în fund de ”pistă”.

    Căci a fost, ca la con-curs,

    Selectați ”startiștii”,

    După cum și cât au dat,

    Nu ca noi, ”blatiștii”.

    Asta suntem, în prost-trai,

    ”Gonitori” prin zile,

    Și plătim, fără bilet,

    La cei mari, cu pile.

    Cine-s ei, de-i vai de noi?

    I-am votat cu ”mâna”,

    Căci, cu capul… ce făceam?

    Nu suportă ”pana”.

  


  ”Pe rod”

  
    Într-o viață regulată,

    Cam pe dos, din alt motiv,

    ”Curvele” se-ntind pe legea,

    Ce ține omul captiv.

    Cine-s ei, ele, sau dânșii,

    E-un mister, doar cum s-au ”pus”,

    În poziții ”cât mai care”,

    Și pe liste, și mai sus.

    ”Boarfele”, vorbind de modă,

    Schimbătoare-n parlament,

    Sug și fac ce știu mai bine:

    Circul zilnic și dement.

    ”Parașute” se coboară

    Și prin față și prin dos,

    Și-ntre ele se sfâșie,

    Dacă-I rost, de-un os, de ros.

    ”Stoarfele”, neânțelese,

    De-o gândire cumpătată,

    Iau ”poziții”, din poziții,

    Cu morala cam pătată.

    Cu-o ”Huo”-rușinare crasă,

    De-opozanți ajunși ”pe rod”,

    Fac cu Dracul punte iară…

    Punte-am zis? Scuze! Un pod…

  


  Pictând Tăcerea

  
    Am pictat Tăcerea

    Pe o tristă pânză;

    Tremură stingheră,

    Ca o biată frunză.

    În copacul vieții,

    Ramuri seci, bocesc.

    Sunetul se-aude

    În minte, firesc.

    Lumina e crudă,

    Neagră-n albul ei.

    Răstignite-n ceață,

    Umbre, câte vrei.

    Un ”ceva” se pierde

    În nociv ”tăcut”.

    O pată ciudată,

    Zboară spre trecut.

    Reci culori, pierdute

    În visul ”regesc”,

    Nu se văd de traiul,

    Vag de ”pitoresc”.

    Plumburiu, fundalul,

    Îngustează sensul.

    Țipă totuși pânza,

    Fără-a ști ce-i glasul.

    Am pictat Tăcerea;

    Ce-a rămas din ea:

    O Noapte, ce-n ziuă,

    Din Lumină bea.

    Sigur, nu îi place

    Rama grea, de fier.

    E a legii fire:

    Și viețile pier.

  


  Piesa

  
    Ieri, m-au supărat cățeii ;

    Se mâncau iar între ei.

    Când mi-au spus că ”pun” de-o piesă,

    M-am gândit la dumnezei.

    -Știi, e-o fabulă transpusă

    Pe o scenă, despre om.

    Am putea să-i dăm ”teroare”,

    Dac-am pune-n ea și ”rrom”.

    Îmbătați cu apă goală,

    N-avem forță în cuvânt,

    Să redăm, de ce-i în stare,

    Omul rău ce-și ia avânt.

    N-avem mâini să strângem gâturi

    Și nici fiare reci, de foc.

    Și nici nu distrugem ”viețuri”

    Cu puterea dintr-un toc.

    Ne rămân simple simboluri:

    ”Mârâială” și ”mâncat”.

    Dar, cu sufletul, stăm bine:

    L-avem, ca și voi, tărcat...

  

  
    Vreți morală?

    Poate-n somn.

    Vreți de câine?

    Sau de om?

  


  ”Plânge”-n sat

  
    Oamenii s-au întristat:

    Plouă cu suspine.

    Zilele se pierd în nori...

    Oare cât o ține?

    Câmpul zace nearat.

    În grădini e jale.

    Fetele de măritat

    Ies arar în cale.

    La bodegă e închis,

    Pentru-o oră-două.

    Oamenii se-nvârt în gol,

    Ca o cloșcă nouă.

    Drumul, năpădit de glod,

    Rudă-i cu mocirla.

    De apuci pe el, înjuri,

    Și te-apucă sila.

    Satul a rămas pierdut

    În lacustra lume.

    Cerul s-a tot răzbunat,

    Sau îi ține-n glume.

    Să zâmbească, nu mai pot,

    Uzi de suferință,

    Și se-ntreabă amărâți:

    ”Cum e cu putință”?

    Că de ploaie, sau amar,

    Nu mai știu prea bine.

    Au cu apă și nevoi,

    Iar hambare pline.

    Paguba s-a tot ”întins”,

    Mult prea mult se pare.

    Vorba lung-o ocolesc...

    Cum suportă oare?

    Lacrimi, cerul a vărsat,

    Cam o săptămână.

    I-a lăsat așa cum sunt:

    Cu soarta în ”mână”.

  


  Plânge

  
    Plânge cerul întristat,

    stelele ce-și pierd lumina.

    Pe Pământul zbuciumat,

    apa sfârtecă-ncet tina.

  

  
    Norii-n lacrimi se revarsă,

    răvășiți și nestatornici.

    Florile își pleacă chipul,

    sub copaci uscați și jalnici.

  

  
    Doar o pasăre, atinsă

    de durerea morții vii,

    cântă-n bocetul de mamă,

    ce se-aude zi de zi.

  


  Ploaia unui ultim drum

  
    Valuri-valuri vin rafale.

    Tabla bubuie acut.

    Un pahar, prea plin da soartă,

    Se revarsă nebăut.

    Stropii reci, de Toamnă șuie,

    Tropăie înverșunati.

    Oameni-și închină viața

    Unor vise, nempăcați.

    Norii negrii, lung cortegiu,

    Plâng pe rupte până-n zări.

    Un copil înjură școala;

    E orfan, născut din ”flori”.

    Gropile se simt mai bine,

    Astupate de băltoci.

    O femeie-și ceartă soțul;

    E sătulă, zău, de porci.

    Streșinile, sparte-n gură,

    Hâd zâmbesc, murate rău.

    Un bătrân ca ele, cere,

    Lumânarea... pentru ”hău”.

    Pe ferestre, umbre sure,

    Păsări-lacrimi sunt în stol.

    Din Clepsidra vieții, spartă,

    Cade-un ultim ”praf”, în gol.

    Ziua trece, ziua vine,

    La mormânt au plâns puțini.

    Ieri l-au îngropat, pe ploaie;

    Doar ai lui... Restul?... Străini.

  


  Plouă-n gemete umane

  
    În lacustră desfătare,

    Apa plescăie în bălți.

    Ploaia și-a ieșit din fire,

    Ca și ieri și-n alte dăți.

    Drumul, tot, e o mocirlă;

    Ca și-n parlament, știi tu.

    Singura speranță-i ”Valea!”

    La noi ține, la ei nu.

    S-a uscat totu-ntr-o lună;

    Ei ne ”seacă” ani și ani.

    Patru, pentru prima oară;

    Mult mai mulți, apoi, pe bani.

    Revenind la balta-ntinsă,

    Dăm în ea, căci proști suntem.

    Înghițim tot ce ne bagă

    Ei, pe gât, c-atât putem.

    Cizmă n-am, dar am bocancul,

    Biun pentru un șut în... gând,

    C-așa simt, când beau amarul

    Din paharul fără fund.

    Cu larghețe-n viața ”grasă”,

    Ținând seama de ce vrea,

    Toarnă, toarnă-n delăsare,

    Cel ce poate lua din ea.

    Ne dă nouă, după ceafă,

    Mâine, și-un picior, în... plin,

    Dă din gură, căci îi place,

    ”Gemătorii”-n șir când vin.

    Plouă-n gemete umane.

    Cât putem să suferim.

    Hai cu viața la plimbare!

    Poate, poate-l ”nimerim”...

  


  Poate mâine

  
    -Poate mâine...

    -Dar mi-e foame!...

    -Iar vrei pâine?

    -Numai poame?

  

  
    E-o discuție fictivă

    Căci, de fapt, lor nu le pasă

    Dacă ai ceva, pe masă,

    Să le pui celor de-acasă.

    Ochii caută, cu teamă,

    Un ceva... și nu-l găsesc.

    Vorbe tremură în gură,

    Pentr-un trai... ce-l ispășesc.

    Oare s-au născut, cu viața,

    Ca pedeapesă-a Domnului?

    Sau, de vină, e ”paiața”,

    Tot aleasul omului?

    Condamnați la zile oarbe,

    Indolente și la plâns,

    Simt, pe viu, cum moartea-i soarbe

    Chiar și când, ani mulți, n-au strâns.

    Pruncii râd. Lumina tace.

    Zboru-i frânt în lanț de legi.

    Frunza tremură și cade

    Pe frumoase, dar reci cergi.

  


  Primul ghiocel

  
    Lâng-o cruce, ”destrămată”

    De ninsori, și ploi, și vânt,

    S-a ivit un fir de viață,

    Ghiocel plăpând și sfânt.

    E târziu în miez de iarnă,

    Dar zăpada n-a căzut.

    Nu și-a pus problema ghieții;

    Doar Lumină a văzut.

    A plouat puțin, poleiul

    S-a-ncrustat în tot ce-i viu.

    N-a fost răstignit pe cruce;

    Suferea la fel cu-n Fiu.

    Strâns în crusta nemiloasă,

    Sub un vânt crud și tăios,

    Sfida legile trăirii,

    ”Clopoțind”, din cap, sfios.

    Ne spunea de primăvară...

    Geru-n noapte s-a-ntețit...

    Chiar zâmbea, la proasta Vacă,

    Ce, în treacăt, l-a strivit...

  


  Pro Sindicat

  
    O găină, din ogradă,

    Sătulă, să fie pradă,

    A ”pus”-o, de-un Sindicat,

    Cârâind, cam răspicat:

    -Avem drepturi, fiecare!

    -Da, dar, soro, știi tu care?

    -Nu contează! Ele sunt.

    -Crezi că lucrul ăsta-i sfânt?

    -Sunt înscrise-n legea firii!

    -Ce te faci cu cea a gurii?

    -Trebuie să fim doar fermi!

    -Să murim atuncea demni?

    -Facem ”cauză” din vrere!

    -Sacrificii crezi că cere?

    -Dar desigur, e normal.

    -Bine că totu-i formal.

    -Nu ne mai lăsăm tăiate!

    -Și atunci, doar împușcate?

    -Treaba lor, pe banii lor.

    -Sunt calici, nu cred că vor.

    -Vom murii, atunci, bătrâne!

    -Vai ce bine! Crezi că ține?

    -Da! Unirea face tot.

    -Să se lingă ei pe bot?

    -Argumente-avem și-s bune.

    -Crezi că botul, el, va pune?

    -Într-un fel, sau altul, da.

    -Dar dacă va zice ”Ba!”?

    -Dreptul lui; ca toată lumea.

    -Și-i corect, să facă foamea?

    -Binele e relativ.

    -Va găsi el un motiv.

    -Să mai lase hrana vie!

    -Dar, legal, chiar o să fie?

    -Legea-i lege-o respectăm.

    -Deci, ofrande, iar să-i dăm?

    -Vor fi jertfe pentru crez.

    -Asta-nseamnă că-i mai ”brez”?

    -Vom fi martire în viață.

    -Bine-atunci! Ieși tu în față!...

  


  Problema: oul

  
    O Găină, flendurită,

    Și la minte cam ”pleoștită”,

    Se-nvârtea prin curtea largă,

    Plctisul, să și-l mai ”șteargă”

    O ”bătea” gândul, săracul,

    Unic, stors și chinuit,

    Să renunțe să mai facă

    Oul ăla aiurit.

    Să fie și ea o ”doamnă”,

    Ca Stăpâna prin vecini,

    Și Ccoșul să n-o certe,

    Inventâd, ades, ”pricini”.

    O tot ”calcă”, în picioare,

    Nu culcată, ca un om;

    Scapă, doar când reușește,

    Să sară pe-o creangă-n pom.

    El n-o ”aia” c-o iubește,

    Ci ”din pricină de ou”,

    După cum, prost se exprimă,

    Nu c-ar fi, în toate, bou.

    Uneori chiar reușește

    S-o-”nfioare” până-n cap,

    Dar întâi o obosește,

    Alergând-o, ca la trap.

    Ea nu vrea să recunoască

    Că plăcerea-n ea e ”vraf”,

    Și se scutură, si-o-ntinde,

    Chipurile, de la praf.

    Ea ar vrea, mai des s-o ”pună”

    Însă el, pe ”Nu!” pornit,

    Așteaptă să facă Oul;

    Doar apoi, alt ”ciocănit”.

    De nu-l face... ziua-i lungă;

    Plictisuri din berechet.

    Doar o dată, cu o floare...

    Cu vecini-ar fi buchet.

    E convinsă că se poate;

    Ce, Stăpâna nu-i la fel?

    Fără prunci, cu Soț ”grămadă”,

    Are timp... de mulți ca el.

  


  Prostia

  
    Gurile și-au revenit;

    Cârâit pe pofte.

    Vestea s-a întins în sat,

    Din curte în curte.

    -Se va da la cei mai buni!

    Toți sar, iuți, grămadă.

    -Proștii vor primi mai mult!

    Brusc, se face coadă.

    -Trebuie s-o dovediți!

    Ori una, ori alta.

    -Ce-i mai mult, e mult de tot?

    -Pește are balta.

    -Păi, atunci, deștepți n-avem;

    Poate doar Nebunul;

    Tot o-ntoarce, cum vrea el,

    Și ne-arată pumnul.

    -Îi dăm lui ce-i mai puțin;

    Sau deloc, mai bine.

    -Carele le vom goli;

    De prostime-s pline.

    -De prostie vrei să zici,

    Nu că stați în ele?

    -Boi n-avem, au coviltir;

    Sunt rudele mele.

    -Păi, atunci, sântem de-un neam,

    Înrudiți cu toții.

    -Asta-i bine, că, sărmani,

    Ce să fure hoții...

    E un sat, nimic mai mult,

    Plin de ”orișicine”,

    Care-i prost să vină-aici,

    Ca rudă, cu mine.

  


  Pupăceli în rât

  
    Proștii și-au dat mâna;

    Luptă cu neghiobii.

    Trădătorii joacă

    Sârba-n rând cu snobii.

    La tâmpiți, o vorbă,

    Flutură stindard.

    Nu se prea-nțelege;

    Scoasă-i de-un ”retard”.

    La-”mpărțeala” minții,

    A fost cam absent.

    Pentru el, și alți,

    S-a strigat: ”Prezent!”

    Cei săraci cu duhul,

    Așteaptă pomeni.

    Pică...țara...pică!

    Ăștia da semeni.

    To-n-ții, cu răbdare,

    ”Înghit” fără ”gât”.

    ”Porcii” se-”mpreună”;

    Pupăceli în rât.

  


  ”Pupezeaua”

  
    Urlă câinii a pustiu;

    Proștii sunt la muncă.

    Pupăza s-a deșteptat;

    Vrea să-și zică ”Cucă”.

    Că s-o duce, vai de el,

    Și soțul odată;

    Pensia de deputat,

    Ar face-o bogată.

    Căci el ”cucăie” de zor,

    O oră întreagă,

    Când se nimerește, rar,

    Prin sala cea vagă.

    Nu prea des, că-i Parlament,

    Nu cârciumă-n stradă,

    Să stai toată ziua-n ea,

    Lumea să te vadă.

    Chiar de cruci n-are, tu poți,

    Să-i zici mănăstire,

    Și atunci, te duci când vrei,

    La buna-n-vestire.

    Ea, deșteaptă foc, sau nu,

    Tinerică bine,

    L-a luat ”copt” binișor;

    Zile mai puține...

  


  ”Purtător formal”

  
    ”E comod să treci prin viață,

    Fără grija altuia!”

    Cârâia, de zor, o ”Cață”,

    Cu spinarea doldora.

    ”De ce naiba să îți pese

    Cum o duc, prost, mulți-ceilalți?”

    Cât ei rabdă, nu se-ntreabă,

    Cea cu-obrajii bucă-lați.

    ”Dacă n-au, n-au nici o grijă

    Să păstreze ce nu au!”

    Ce-i zburdă idei prin minte,

    Chiar de neuroni-i stau.

    Doi avea, și leneși foarte,

    Pripășiți pe undeva,

    ”Arși” de teama ancestrală,

    Că îi vede cineva.

    De e blondă, sau brunetă,

    Sau pestriță, ne-normal,

    Nu contează, când e ”vocea”

    Unui Stat în Stat, formal.

  


  Regina cu un pui de om

  
    -Maria și Alex-

    De ziua ta, nepoată mică,

    Doar dulci cuvinte-ți dăruiesc,

    Dar, sensul lor, de îl vei ”prinde”,

    Vei fii surprinsă de firesc.

    Ai părul blond, ca raza fină

    Ce soarele-o revarsă-n zori,

    Și plete lungi, ce curg în valuri,

    Împodobite-ades cu flori.

    Din ochi căprui, înțelepciune

    Răzbate-n licăriri de foc.

    Ne minunam când, mică încă,

    Erai profundă-n simplul joc.

    Ca lujerul de floare, suplă,

    Te-ai înălțat în viață-n cânt;

    Este al mamei-primăvară

    Și-al timpului purtat de vânt.

    Candidă, ți-ai făcut și salbă

    Din zilele plăcutei veri,

    Când vraja scânteia în valuri

    Și te alinta în calde seri.

    Tăcerea vă era străină

    Când tu cu Alex vă-ntâlneați

    Și, alergând, ieduț și căprioară,

    Cam peste tot, tot scormoneați.

    Ascuns în trestia înaltă,

    Îl regăseai și vă-nghionteați,

    Și-n chiote de încântare,

    Și stratu-n lung îl străbăteați.

    Se mai strica, pe ici, pe colo,

    O floare-o roșie, un pom,

    Dar ce conta în fericirea

    ”Reginei cu un pui de om”...

  


  S-avem parte

  
    Liniște! Se schimbă hoții.

    S-auzim ce pun la cale!

    ”Dumnezeii” lor... sunt oameni,

    Buni de tot... de dat... la ”gioale”.

    Cata? Au venit? Vai nouă!

    Ăștia-s ”mai-ceva”... vezi bine

    Căci au buzunare-n cârcă,

    Ce, de datorii, sunt pline.

    Costă mult să urci pe ”scară”,

    Ca s-ajungi la ”poame coapte”,

    Ca să nu zic și de ”postul”

    Cu propteaua grea în spate.

    Sunt și ”vechii”? ”Unși” mai bine?

    Nu mai scârțâie-n cuvânt?

    Vor progres pe datorie?

    Sapă groapa pentru-avânt?

    Ne dau, fini, un șut în spate?

    Nu vrem, singuri, să sărim?

    Aaa! E și mormânt acolo?

    Vai ce grijă! Aferim!...

  


  Sărăcia pruncă

  
    Printr-un sat, cu mulți copii

    Flămânzind la masă,

    Sărăcia se plimba,

    Ca la ea acasă.

    N-avea lanț, sau frâu la bot,

    Nici lesă de câine

    Și, scăpând de sub control,

    Chefuia cu pâine.

    Nevoiașă, tot bătea

    Din ușă în ușă,

    Și lăsa, pe orice chip,

    Câte-o neagră tușă.

    Oamenii o înjurau,

    Clar nedemni, de ceruri.

    Raiul nu era de ei;

    Aveau alte ”dor uri”.

    Dor de trai decent, curent,

    Nu din Paște-n Paște,

    Fără ”uri”, ce așteptau,

    Zilnic a se naște.

    Ironia sorții lor

    Era de fațadă;

    Cel ce mai adânc privea,

    Putea ”Vaii!” să vadă.

    Sărăcia tulbura

    Viețile în clise,

    Și ochi limpezi, de copii,

    Sclipeau doar în vise.

    Viitorul se vedea

    Îmbâcsit de muncă,

    Pentru-a crește, și-ngriji,

    Sărăcia pruncă.

  


  Satul ”sătul”

  
    -M-am ”săturat”! se-aude des în satul,

    Neânvățat cu carnea pusă-n ciorba

    Ce se-nrudește, mult prea mult, cu apa

    Cam chioară, după cum se vede treaba.

  

  
    Bătrânii slabi, au chipurile aspre,

    Uscate după ce au curs șuvoaie

    De lacrimi peste Viața rar ”gustată”,

    Dar și atunci, cu iz morbid, de zoaie.

  

  
    Cu foamea-n gât, nu toată lumea plânge,

    Ci doar copiii, duși prea des, cu vorba ,

    Ce nu-nțeleg, când alții se îndoapă,

    De ce, flămânzi, pe ei i-apucă scârba...

  


  Schimb de locuri

  
    Oameni-și dispută

    Dreptul la plăceri.

    Cerurile-nchise.

    Răspândesc tăceri.

    Foamea de ”de toate”

    Mușcă și prin legi.

    O Cale-nvechită,

    Greu e să o dregi.

    Vorbele amare

    Izbucnesc din minți.

    Vin în amintire,

    Nume noi de sfinți.

    În prezentul simplu,

    Trăirea se-ngroapă.

    Înspre Iad, tunelul

    E în loc de trapă.

    Totul se împarte

    Între cei ce au.

    Pe tronuri de vise,

    Pete albe stau.

    Un uman, o umbră,

    Târâie pe jos.

    Lumina se plânge

    Că e Raiul ros.

    Putrezită-n faptă,

    Lumea a turbat.

    Raiul și cu Iadul,

    Locul și-au schimbat.

  


  Seară de mai

  
    Într-o pace, nefirească, pentr-un sat plin de femei,

    A ”căzut” lumina iară. Mulți ziceau de ”Dumnezei”.

    Vântul bubuia în table. Ploaia tot cădea șuvoi.

    Babele-și simțeau pieirea. Mieunau crunt doi cotoi.

    Casele, înăbușite de dureri și întristări,

    Se zbăteau prin bălți extise, pâlpâind din lumânări.

    Oameni vagi, ferestre pale, rar ”băteau” cu umbra lor.

    Iadul, ce zăcuse-n case, se mutase în pridvor.

    Supărat pe orișicare, fără-a ști de-i vinovat,

    Un cățel murat, pe stradă, părea și de Domn uitat.

    S-a oprit să mă aștepte, cu privirea de ne bun.

    I-am zâmbit printre suspine. Mă simțem, cu el, mai bun.

  


  Singuri

  
    Dureroase clipe

    Se adună-n file.

    Plictisite, albe,

    Se întind în zile.

    În singurătate,

    Săptămâna trece.

    Luna se strecoară,

    În trimestrul rece.

    Anotimpu-n goană,

    Ștafeta o lasă.

    Altul, și-apoi altul,

    Dau, cu mine-o pasă.

    Între ani, o ușă

    Se deschide largă.

    Pasu-ți șovăielnic,

    Târâie o targă.

    Ce-a trecut, sau vine,

    Nu e încântare.

    Pandemia ”toarce”

    Goluri viitoare.

    Dar e primăvară;

    Flori pleznesc în muguri.

    Tristă-i frumusețea,

    Când ne ”ducem”singuri.

  


  Splendoare urbană

  
    Pe-un teren de joacă,

    Monștrii de oțel.

    Omul tinde-ntr-una

    Cât mai sus, spre țel.

    Într-un parc de viață,

    Moartea s-a-ncastrat.

    Bunul simț, urbanul,

    Cu fast l-a-ngropat.

    Dâmbovița-și cântă

    Prohodul, decent.

    Viitorul ”sună”,

    Ca trecut recent.

    Orășenii mișcă

    Toți, de capul lor.

    Doar la osanale,

    Se adună-n cor.

    Demnitari cu ziua,

    Sunt plătiți la ani.

    Socoteala-i amplă,

    Când se iau-dau bani.

    Prin canale-o gloată,

    De copii, suspină.

    Fiindcă nu se vede,

    Splendoarea-i deplină.

  


  Stând și drepți

  
    Regulile s-au schimbat;

    Alți-s la putere.

    Oamenii consumă-acum

    Gem, nu de plăcere.

    ”Săturați” de mult răbdat,

    Dres cu multă fiere,

    Unii, ”scârțâie” din greu,

    ”Unși”, din plin, cu miere.

    Nu-s ca ceilalți, vinovați

    Că gândesc ”pe rupte”,

    Ce-s ținuți cu ”te-miri-ce”,

    Și cu lefuri ”supte”.

    Ei au slujbe ”durdulii”,

    Căci tot ies în față,

    Duși, se pare, de-un ”curent”,

    Sfidător de viață.

    Fâlfâind idei ”subțiri”,

    Cu-o minte incultă,

    Ei răspund la ”Marș-târâș!”

    Stând și drepți, pe burtă.

  


  Stăpân de pom

  
    Gândurile negre

    M-au trezit în zori.

    Ceru-abia se vede,

    Rău pătat de nori.

    Undeva, acolo,

    În, sau după el,

    Cu Iertarea-n suflet,

    O fi, poate, El.

    A simțit greșeala

    Și în primul om.

    L-a lăsat s-o facă,

    Ca ”stăpân de pom”.

    I-a pus la picioare

    O Natură vie,

    Urându-i, pesemne,

    Pe veci să o ție.

    L-a făcut asemeni

    Într-un sens ciudat,

    Parcă prea în pripă,

    Când n-a mai răbdat.

    A-nțeles pesemne,

    Ce mult a greșit,

    Da-și asumă vina;

    S-a retras, spășit.

    A plecat, pedeapsa,

    Demnn pentru a-și face,

    Undeva, departe,

    Unde Viața ”tace”.

    Degeaba, acuma,

    Plângem după El.

    Mai avem o șansă:

    Nu suntem la fel...

  


  Stau la masă

  
    -ironioare-

  

  
    Stau la masă și-mi beau dorul...

    Cârciuma-i plină de ”goi”.

    Jalea-n melodie urcă

    Și se-ntinde-ncet spre noi.

    ”Goi”, cu burțile ”deșarte”,

    Și cu mințile la fel,

    Nepătați de bunăstare,

    Au ideile cam ”gel”.

    Pâcla scoate la iveală

    Oameni-umbre, sau ”ceva”

    Ce cam seamănă a viață,

    Ca pe-aici, pe undeva.

    Chipuri palide, stâlcite,

    De un pumn de trai grotesc,

    Se ivesc din ceața-n care,

    Ei tot cred că chiar trăiesc.

    În lumina-nșelătoare,

    Cu palori de lumânări,

    Ochii lor clipesc haotic,

    Tot sperând în ”amânări”.

    Amânări ca să mai rabde

    Mâinele visat de azi,

    Sau să spere, înc-o-dată,

    Că, mai jos de jos, nu cazi.

    Stau la masă și-mi beau șansa

    De a fi flacără-n scrum,

    Când, cu opt picioare, masa,

    Se învârte-ncet, în fum...

  


  Sunet de viață

  
    Stăm la gardul vieții și ne uităm

    Printre crăpăturile lui,

    Ca să vedem, credem,

    o lume complet diferită

    De a noastră.

  

  
    Iar gardul este înalt, înalt,

    Iar crăpăturile sunt înguste, înguste,

    Și nu le putem lărgi,

    Și ne tot plimbăm de-a lungul lui,

    În soperanța găsirii unei porți rupte.

  

  
    Obsedați să trecem ”dincolo”,

    Căci ”dincolo”este

    În mintea noastră,

    Numai bine și frumos,

    Ne facem un țel, din gard.

  

  
    Și astfel, uităm să ne privim,

    Și să ne uităm în jur,

    Unde am vedea ce mult avem:

    Lumină și Culoare,

    Și Sunet de viață..

  


  Tabloul Tăcerii

  
    Am vrut, ieri, să pictez Tăcerea.

    Culorile se-mpotriveau.

    Eu o simțeam acută-n mine.

    Cuvinte-n gând se spovedeau.

    Doar negrul îmi zburda prin față,

    Și-mi sugera esența ei.

    Nu-l întindeam din rea-voință...

    Iubeam tăcerea printre-ai mei.

    La sânul ei, ea ține Lumea,

    Cu Început și cu Sfârșit,

    Și pretutindeni, ea-i stăpână...

    Acceptă tot, chiar de-i greșit.

    Tabloul gol, lângă perete,

    În albu-i pur, părea plăpând.

    Penelul se-odihnea-n tăcere...

    Și l-am pictat așa, zăcând.

    Priveam odihna celui care,

    Orice ca să ”apară” chiar putea,

    Și-am pus în juru-i negrul nopții...

    Tăcerea-n jur, mă răsplătea.

  


  Țarcuri noi

  
    Țarcurile s-au deschis

    Pentru noi popoare.

    Lupii s-au trezit flămânzi;

    Umblă la hotare.

  

  
    Mielușei, prea-vinovați,

    Rătăciți prin stână,

    Sug, pe unde întâlnesc,

    Vre-o oaie străină.

  

  
    Laptele e cam ”bătut”,

    De alergătură,

    Dar că-i acru, nu-ndrăznesc,

    Să mai facă ”gură”.

  

  
    Unii răi, mai cârcotași,

    Se întorc la ”mame”

    Și rămân cu ele-n țarc,

    Chiar răbdând de foame.

  


  Târfele și curva

  
    -Dați-vă mai harcana!

    Trecem noi, B-aleșii,

    Demni slugoi de-A-leși de soi,

    Intimi cu ”codoșii”.

    Nu suntem târfe de rând;

    Stăm mereu în față

    Și, ca curve de vitrini,

    Ne mânjim în viață.

    Nu cu rujuri, sau alt smac,

    Ci cu tolbe pline,

    Cu ce ați plătit chiar voi,

    Prostuleți, în fine.

    Dați-vă și vă uitați,

    Cum o ducem bine!

    Înghițiți în sec, căci, de,

    Vinovatu-i cine?

    Viața, soarta, șansa, Voi?

    Sunteți duși cu pluta.

    V-am urcat, pe ea, pe preș;

    N-ați ieșit cu suta.

    Suntem boarfe mai de soi;

    O ”punem” cu Statul.

    Plapumă avem cu zgârci,

    Și lungim și patul.

    Cum de ce? Să te ”întinzi”,

    Cât mai mult în bine,

    Nu să stai chircit în trai,

    Cam ca cei ca tine.

    Târfele se țin în puf;

    Deștepții o știe.

    Curvă-i Viața... nu cu noi;

    Ți-e sortită ție...

  


  Teatrul pandemic

  
    -puțuri-

    Ceasul ticăie absent;

    Nu-i pasă de viață.

    Cortina s-a ridicat;

    Moartea iese-n față.

    E-un spectacol de doi bani;

    Ieftin e biletul.

    Ea alege un actor;

    Gata cu duetul.

    Cântul sună a prohod;

    Sau doar mi se pare.

    Pe decorul scorojit,

    Cerul n-are zare.

    Alți actori, prin mână-și dau,

    Moartea în suspine.

    Actele se scurg, se scurg;

    Gropile-s comune.

    Teatrul e-un pământ boțit,

    Încrețit de șanțuri.

    Nu au loc? Le-or ridica;

    Le vor face puțuri...

  


  Timp îndoielnic

  
    Rob, în Timp de amăgiri,

    În cătușe de-amintiri,

    Sap, cu Viața, un mormânt,

    În pământul sterp și sfânt.

    Tu chiar crezi că nu-i corect,

    Dar nu ”prinzi” țelu-mi direct,

    De a demasca un Timp

    Îndoielnic, calp și tâmp.

    Îndoielnic? Tot îl pierzi

    Și trece de nici nu-l vezi,

    Azi aici, mâine dincolo,

    Ca o curvă, rece, solo.

    Calp? Nimic nu e în el

    Și, în Clipe-i gol nițel,

    Căci n-apuci să zici ceva,

    Și, deja, ești altceva.

    Tâmp? M ai bine mă abțin

    Și spun doar că-i prost puțin,

    C-aș greși la cantitate,

    Dar nu și la calitate.

    În concluzie-i mișel,

    Căci îi pasă doar de el,

    Și te mână când ți-e bine,

    Da-n necaz, e scai pe tine.

    Ca să nu spun că-i tâlhar,

    Furând orele cu har,

    Și, cum am un gând mai bun,

    Fuge, ca să nu-l mai spun.

    Ucigaș de vise e,

    Căci le ”stinge” cu un ”Ce?”

    ”Ce tot zăbovești măi frate,

    Lăfăindu-te pe spate?!”

    Sincer, zău, îmi stă în gât,

    Și mă iau cu el în ”rât”;

    Gură zici? La tine poate,

    Dar la el... râmă în toate.

  


  Tot Viață...?

  
    Dinții freamătă de zor;

    Vor ceva, se pare.

    Iarna a trecut cu greu;

    Cred, că cer mâncare.

    N-o primesc, și clănțănesc...

    Căci nu au de unde.

    Când de sfinți iar pomenesc,

    Încep a mă „prinde„.

    Nu înjură, că sunt domni;

    Nu oricum, pe față.

    Iar de-o fac, e pentru că,

    „Ei„, de ei, nu-i pasă.

    ”Ea”, ca Soartă de pripas.

    ”Ei”, ca morți, cu viață.

    ”Ea”, cu riscul de n-a fi.

    „Ei„, scuipați în față.

    Să nu trageți în „sătui„!

    Sunt sărmani în toate,

    Săturați să rabde crunt

    Chinul vieții moarte.

    Se grăbesc să treacu-n râu;

    Styxul mi se pare.

    Dante pentru ei l-a pus;

    Hotar fără floare.

    Să nu trageți în „flămânzi„!

    Foamea-i de dreptate.

    Dumnezeu, un trai mai bun,

    Nu le-a pus deoparte.

    Să nu trageți în „mișei„!

    Că vă mor stăpânii.

    Aruncați cenușa-n vânt...

    Aaauu rămas „străinii„...

  


  Totu-i de furat

  
    ”Milostiv e Cerul;

    Plânge peste noi”,

    Își spuneau, cu jale,

    Cei din urmă boi.

    Șirul scurt de care,

    Se pierdea pe câmp,

    Strecurând, spre soare,

    Praful scump, dar tâmp.

    Ridicat în slavă,

    Se ”dădea” ales,

    Dar cădea pe ”tobă,

    Lin, pentru cules.

    Zgândărit, cu grijă,

    Mai întâi de corbi,

    Consfințea recolta

    Văzută de orbi.

    -Ce a fost și nu e,

    E venit curat.

    Ce plângeți ca proștii?

    Totu-i de furat.

    Erau vorbe ”scumpe”,

    De-nbuibați de ”tot”,

    Pentru bieți ”bouanii”,

    ”Linși”, de tot, pe bot.

  


  Tren fără gară

  
    În umbra de viață-a copacilor vii,

    Târâtă pe drumuri, de-apusuri târzii,

    Un ”pas” rătăcește, adesea văzut,

    Cu lacrimi pe față, în șanțuri căzut.

  

  
    Iar Timpul îl doare, culcat peste el,

    În pata lăsată, de spațiul la fel,

    Și umbra Luminii, în sufletul prins

    În goana Trăirii, din start, clar, învins.

  

  
    Un vis se destramă, ca norii în vânt,

    Ca frunza ce cade, în foșnetul cânt,

    Lăsând doar o urmă, de Clipă fugară,

    Pe-o șină de tren, de tren fără gară...

  


  Tristețea asfințitului

  
    Câmpu-și pierde lent culoarea;

    Palid, se prelinge-n gol.

    Nesfârșitul îl înghite;

    Sus, pe cer, piere un stol.

    Șterse umbre-n depărtare,

    Clar uitate de destin,,

    Se închid în întristare,

    Și în neguri; crunt destin.

    Plumburiu, cerul se surpă

    Undeva, în hăul „Hai”!

    Lacrimi nevăzute strigă:

    „Nu pleca, te rog, mai stai!”

    În eternă resemnare,

    Stelele se-aprind și pier.

    Prea puțini le plâng menirea:

    Flori plăpâde-n negrul ger.

    Spațiu-ndepărtat, cu vină,

    Se răsfață-n curbe lungi.

    Înfrățite-n disperare,

    Flamuri de lumini se frâng.

  


  Uitarea

  
    Mă trezește-o șoaptă;

    E din vina mea.

    Visul se destramă;

    Uit și ce n-aș vrea.

    Palide nuanțe,

    De gri spălăcit,

    Încropesc, stinghere,

    Visul rătăcit.

    Mintea nu-l găsește;

    L-a pierdut și ea.

    Căutarea-i scurtă;

    N-a putut? Nu vrea?...

    Rămâne doar starea

    De nemulțumire,

    Și un dram de șansă,

    Dulce amăgire.

    Poate dacă ochii-și

    Regăsesc odihna,

    Voi reface Calea

    Și, cu ea, și tihna.

    Vreau, sau nu, Uitarea

    Umbra își așterne.

    Am, ca flori, în suflet,

    Amintiri perene.

  


  Ultimul nor

  
    Din văzduhul întristat,

    Doar un nor mai plânge.

    Soarele, cam supărat,

    Raze-n el își frânge.

    Lungi săgeți, de jar și foc,

    Îl străpung de-odată,

    Și-n corola de lumini,

    Norul viu se-arată.

    Vîntul îi răsfiră fața

    În acoduri pale.

    Animale și ființe,

    Se tot nasc, cu jale.

    Ochiul le percepe-n seară,

    Noi, pe Sfânta-Cale,

    Și doar lacrima o varsă

    Când se scurg, ca vis, la vale.

  

  
    Pe Pământ, în ploaia fină,

    Printre stropi de aur,

    Un copil se joacă-n tină

    Cu un pui de graur.

    Nu și-a ridicat privirea...

    Cerul e prea sus.

    Foamea-l macină aicea...

    Ce mai e de spus?...

  


  Umbră străbună

  
    -Lupul-

  

  
    Se-aude, în noapte,

    Lătratul la stână.

    Un lup se strecoară…

    O umbră străbună.

    Se prinde și scapă

    Din lațul întins

    De omul-minune,

    Din ceruri prelins.

    Un fulger se-abate

    Și-un tunet răsună.

    Poiana își pune,

    De sânge-o cunună.

    Pădurea bătrână,

    Tăiată de mult,

    Ascunde un geamăt

    În tainic tumult.

    Departe, în zare,

    Un munte, sau doi.

    Un urlet prelung,

    Se zbate pe văi.

    O ploaie cernită

    Sufocă privirea.

    E Liber… să moară;

    Un om i-e menirea…

  


  Umbre de oameni

  
    Flacăra se stinge-n noapte.

    Imnul e de jale.

    Răsucite-n snsuri,

    Vorbe mor pe Cale.

    Umbe lungi, de oameni,

    Rămase stăpâne,

    Proslăvesc uitarea,

    Pentr-un colț de pâine.

    Conștiințe rase,

    De un brici de legi,

    Se tot pierd în Haita

    ”Pentru noi ale(r)gi”.

    Cu un ”r”, sau fără,

    Sensul e ”totuna”.

    Resemnații sorții,

    Tac... și tac într-una.

    Spaima se întinde;

    Cineva a ”scos”

    Un cuvânt ”aiurea”;

    Nu-i de imn pios.

    -Ce e? Nu se poate!

    -A ieșit din rând?

    -Și ce vrea? O viață?...

    -Aaa-i copil plăpând?...

  


  Umbre-n umbra luminii

  
    Cu ardoare, ”afișată”

    În slogane de ”culoare”,

    Cu nuanțe de-amăgire

    Și cu tente de-nșelare,

    Mi se-oferă-o viață ”bună”…

    Doamne, cum de pot s-o spună!...

    Stabilind ce e mai bine,

    Pentru ei, nu pentru mine,

    Se întrec în osanale,

    Și în ode, și-n sarmale,

    Proslăvind cu grijă-un țel,

    Poftei lor deplin fidel,

    Nu în sensul de-mpreună,

    Ci de mars nițel, în turmă,

    Ce nu știe cine-o mână,

    Dar fixată-I ferm, pe-o urmă…

    Este-o urmă-n umbra vieții,

    Drum de care-n vraja pieții,

    O cărare-nghesuită,

    De pustiuri năpădită,

    Și cu mult, din ce e viu,

    Îngrozit… de ce, nu știu,

    Cu Lumina-n delăsare

    Și cu pulberea-n mișcare,

    Nu pe Cale, ci pe drum,

    Căptușit de ei cu scrum,

    Căci au ars, în ”foame”, totul,

    Savurând pe ce-au pus botul,

    Fără-a ține cont de prunci,

    Nici de multele porunci,

    Fie șapte, fie zece,

    Căci, oricum, o viață trece,

    Iară ei desfid ce-I viu,

    Chiar și cântul de scatiu,

    Și se duc, umbre în umbră,

    Pe o urmă-n toate sumbră,

    Și se pierd, târâș-târâș,

    Spre un ideal, câș-fâs…

  


  Un crâmpei de viață

  
    Un crâmpei de viață

    M-a oprit pe vale

    Și m-a întrebat:

    -Ăsta-i Drum, sau Cale?

  

  
    I-am răspuns că... poate...

    Sunt mai rău cu el.

    L-am „bătut” adesea

    Și nu-l știu, de fel.

  

  
    M-a privit cu milă,

    Chiar îndurerat.

    -Ai pierdut prea multe!

    Nu a insistat.

  

  
    Aștepta, se vede,

    Să-l ajut puțin.

    Un „ceva”, în mine,

    „Suna” a suspin.

  

  
    Am rămas alături;

    Încă n-a plecat,

    Căci mai am, se pare,

    Multe de-nvățat.

  


  Un sens

  
    Cu un strop de milă,

    Căci ținea la noi,

    Ne-a-mbrăcat cu Viaă,

    Căci eram cam goi.

    Cu inteligența,

    A cam dat-o-nbară,

    Și ne-a dat atuncea,

    La toți, câte-o țară.

    Ne-a-ncurcat și limba,

    Căci vorbeam prostii,

    Și mâncam de toate,

    Fără a posti.

    Reticența-n grabă,

    A uitat s-o dea

    Și deaceea-n silă,

    Prea mulți beau, să bea.

    Totul ar fi bine,

    Dar, în Timp ne-a pus

    Doar un sens la Viață...

    Și el, numai ”dus”...

  


  Un viitor

  
    Cu privirea ațintită

    Spre un punct nedeslușit,

    Omu-și vede Viitorul

    Și îl cheamă, răgușit.

    El se pierde-n Timp și drumul

    E tot lung și nesfârșit.

    Când speranța-l părăsește,

    E, de teamă, copleșit.

    Traiul vieții se strecoară

    Peste-un munte răvășit;

    Ceru-l atingea odată,

    Dar acum e prăbușit.

    Nu știu cum, în el, o ”haită”

    De ”Om izi” s-a pripășit;

    A ”ras” lemnul, stânca, floarea,

    Și, Nat-ura-a copleșit.

  


  Undă de Viață

  
    Destinele se împletesc,

    ca râuri grăbite de munte.

    Pe văile vieții se scurg,

    speranțe, de vise, cărunte.

  

  
    În șopot de patimi nescrise,

    aprinse, în noapte, de dor,

    se pierd printre stâncile sorții,

    iubiri, nerostite, ce mor.

    Cascade de vise pierdute,

    zidite de vii, de legi reci,

    se zbat în mirarea tăcerii.

    „Rămâi!” îți spun ele. Tu treci.

  

  
    O Undă de Viață,

    se pierde pe mal,

    urmată de alta,

    în plânset de val.

    Zadarnică-i truda;

    o viață s-a stins,

    ca urma de vânt,

    pe cerul aprins.

  


  Undeva, greșesc

  
    Închid ochii, deschid mintea;

    Caut mult, dar nu găsesc.

    O idee se ascunde;

    Undeva, ceva, greșesc.

    Deschid ochi-ncet, spre lume;

    Greu mi-e însă s-o privesc.

    Iau realitatea crudă;

    N-o înghit; poate=o prăjesc.

    E ciudat; ce văd, se simte;

    Nu-n idei, ci-n sentiment.

    Mă repet? Atunci e bine.

    Mi-era teamă că-s dement.

    Mă înnebunea, cred, gândul

    Că nu-I lumea mea, ci-a lor,

    Că aș fi străin pe-acolo,

    Doar cu amintiri de dor.

    Deci, ”ceva” mă afectează;

    Chiar este un drept al meu.

    Îl revendic și, stupoare:

    Nu mi-l dau, și-mi ”cade” greu.

    -Sunt și eu, un voi, ca alții!

    Țip, crezând că-s aiurit,

    Și n-am înțeles prea bine,

    Când, cei ”tari”, m-au ”repezit”.

    -Tu, neghiob, îngroașă rândul!

    Stai la coadă! N-ai cuvânt!

    Șirul se lungea în zare,

    Și-am primit, șutul, de-a vânt.

    Închid ochii; stau în gloată.

    Oameni suntem; sau ce-om fi,

    De-acceptăm, stoici, ca noapte,

    Să existe-n plină zi.

    Deschid ochii; e iar ziuă.

    Coada, însă, stă pe loc.

    Ne distrăm, cum ne e bine:

    Înjurăm, subtili, cu foc.

  


  Urma umană

  
    Pe urma umană,

    Se-așterne rugina.

    Tac fapte, vândute,

    Pe-un ban, cu duzina.

    Din câmpuri răzbate

    Miasma de foc.

    Pădurea-i de vină;

    Nu face, rea, loc.

    Pe râuri se scurge

    Ceva îmbâcsit.

    Un pește se zbate;

    Doar mâl a găsit.

    Cu jale, adastă,

    La poartă un bou.

    Nu are căciulă;

    E dată pe-un ou.

    Să spui că-i furată,

    E-un lucru banal.

    Tranșată e Viața;

    Cuțitu-i pumnal.

    Nu-i sânge pe ziduri;

    Placate-s cu piei.

    O turmă, nătângă,

    Mai crede în miei.

  


  Urme-n umbre

  
    Urmele și-au stins ecoul;

    Viața scurmă ne-ncetat.

    Zilele își pierd culoarea;

    Timpul pare repetat.

    Mintea, greu concepe sensul;

    Vagi idei se zbat și mor.

    Rațiunea se-nfioară;

    Chiar și vise cad din zbor.

    Inima se zbate, bate;

    Pentru ce, știe doar ea.

    Totul se măsoară-n fapte;

    Cel puțin, așa s-ar vrea.

    Dulci trăiri, amare-s umbre;

    Se-năcresc și amintiri.

    E-mbâcsit cotidianul;

    Geme, prins în rătăciri.

    Urmele-s în umbra vieți;

    Se disipă-n ”asfințit”.

    Ceru-i revărsat pe-alocuri;

    Pare, sau e, chiar boțit.

  


  Vai!... Oameni…

  
    -ironi oare-

  

  
    Oameni buni… vai! Dați-mi voie

    Să vă spun cât vă iubesc!

    Scuze! Am greșit adresa.

    Pe ce lume, vai, trăiesc.

    Mă gândeam la animale,

    Chiar de, des, sunteți la fel.

    Ele ”mestecă”-n ”trăire”.

    Voi haliți, hapsâni, cu zel.

    Totodată, mintea-mi ”dusă”,

    Și la păsări cugeta.

    N-aveți zborul lor prin ceruri.

    Le-mpușcați, fără-a ierta.

    Admiram, întins pe burtă,

    Și un grup de gaze mici.

    Vă băgați picioru-n toate,

    Și-apoi, fapta-o faceți bici.

    ”Nu-I nimic că mor și ele.”

    Ziceți voi, pătați de tot,

    Răscolind dureri cu ură

    Și lingându-vă pe bot.

    N-aveți d-ăsta? Vai de mine!

    Iar am dat cu oiștea-n gard.

    Aveți lumânări pe cinste?

    Și le vindeți? Oricum ard?

    Cui, căci cererea e mica?

    Pentru cei ce vor mai mult?

    A! în viața viitoare…

    Ce plăcut e să v-ascult.

    Scuze iar pentru-nceputul

    Poeziei… Ce netot,

    Să nu-mi dau seama că omul

    E ca mine-aiurea-n tot…

  


  Vatra

  
    Vatra țării-i stinsă;

    Strămoșii s-au dus.

    Bâlbâiți, rromâni,

    De plecare-au ”pus”

    Iau cu ei ceaunul

    Și ceva ”tărâm”.

    Lasă-n loc prostia,

    Demnului român.

    ”Una”, după ”alta”,

    Curăță ”curat”.

    Legea e făcută

    Să scuze-un furat.

    Ce rămâne-i pleava

    Bătută de vânt.

    Doina nu se-aude;

    Uitată-i ca, cânt.

    Mă aplec, cenușa

    Câmpului e rece.

    Munții gem în piatră;

    Ei nu vor să plece.

  


  Viața-ncărunțită

  
    Oamenii, grămadă,

    Se-mbulzeau la coadă;

    Viața-ncărunțită,

    Se-oprise să șadă.

    -Ce mai vor și ăștia?

    Le-am dat ce au vrut,

    Mi-a spus cu tristețe.

    -Atât am putut.

    -Pofta-i orizontul

    Ce nu se oprește,

    Ca și zarea, care,

    Mergând, se lățește.

    -Dar le-am dat și minte;

    La ce-o folosesc?

    -Să gândească, sincer,

    Nu se obosesc.

    -Bunul simț atuncea?

    Din plin i-am dotat.

    -Terfelit cu ziua,

    E cam șters, pătat.

    -Dar respectu-n sine?

    Oameni i-am făcut.

    -Viitoru-i astăzi,

    Restul doar trecut.

    -Și credința dragă

    În ceva divin?

    A intrat la apa,

    Pusă-n prea mult vin.

  


  Vin ”vecinii”

  
    Țara face azi curat,

    Pe grabă-n ogradă,

    Căci, ne vin vecinii orbi,

    Ce facem, să vadă.

    Ei aduc cu ei, târând,

    Un car de povețe,

    Și un cârd de surzi, cert puși,

    Imnul să ne-nvețe.

    Vorba bună, s-o-nvățăm,

    Ne pun, muți, la masă

    Și ne dau, tot benevol,

    Afară din casă.

    Cu răbdare-u șchiop sadea,

    Scos de prin morminte,

    Ne-arată, spre regres,

    Pasul înainte.

    De la noi, un ciung sărman,

    Cu prea multă carte,

    S-a tot străduit, în van,

    Pumnul să le-arate...

  


  Vorbe

  
    Vorba-și schimbă fața,

    Cam după cum vrea,

    Savurând contextul,

    Și ideea rea.

    Uneori, de bine,

    ”Minciunește” fin.

    Alteori, te ”duce”

    Și cu preșul, lin.

    De-obicei e ”plină”

    De un interes,

    Ce nu iese-n față,

    Că-i timid, cu fes.

    Când e de-alinare,

    Se ”topește”-n plâns,

    Copleșită, iute,

    De amarul strâns.

    De e de iubire,

    Nu-ți vine s-o crezi,

    Căci gândul te duce

    Doar la tot ce pierzi.

    Faptele incită,

    Des, la rugăciuni:

    -S-o mai cred, o, Doamne?!...

    Tot sper în minuni...

  


  Zvonul

  
    Printre ulii, s-a zvonit

    Că vine ”Schimbarea”:

    Cei ce-s sus, vor cade jos;

    ”Cine?”-i întrebarea.

    Se uitau chiorâș la cei

    Ce veneau prin preajmă,

    Și-ascundeau, ce mai puteau,

    Trmurând, cu teamă.

    După doar vre-o două zile,

    S-au sălbăticit de tot.

    Le-au plecat și acoliții,

    Ce-i pupau, de zor, în ”bot”.

    Ferm convinși , că n-au scăpare,

    Dacă-i iau la ”puricat”,

    Haina nou-a umilinței,

    Peste pene-au îmbrăcat.

    -Ce avem cu porumbeii?

    Sunt simbol al păcii, ei...

    Și îi gâdilau sub gușă,

    Ca pe niște Dumnezei.

    Zilele s-au scurs, și zvonul,

    Ca o bârfă a trecut.

    Cu năravul dând pe-afară,

    Voi, ce credeți c-au făcut?...

      		Cerul rușinat, în soare


      		Copii cu ochii limpezi


      		Corbi


      		Cu Foamea-n gât


      		Cu soarta-n zar


      		Cugetătorul


      		Cum e cu


      		Cum? Fără minciună?


      		Dacă


      		Daruri irosite


      		De-a Viața


      		De ispășit


      		De pe-aici


      		De șagă cu un viu


      		De trăire otrăvit


      		Dimineață cu cocoșii


      		Dintr-un


      		Discernământ


      		Doar descrie


      		Doar iubire


      		Doar ”mulții”


      		Doar umbre


      		Drepți! Trece Viața


      		Dureri înăbușite


      		E Mai


      		Ea, ploaia


      		Eu și Clipa


      		Fabula porcului


      		Fantasma


      		”Festin”


      		Fiecare-n parte


      		Fir de nisip


      		Gândind


      		Goana după os


      		Groapa


      		”Hei micuță fată!”


      		Iarmaroc, corect


      		”Iernatice plăceri”


      		În direct


      		În fiorul firii


      		În liniștea singurătății


      		În stat ”boțit”


      		În umbra ciorii


      		În umbră de Soare


      		Întâlnire... cu viața


      		Ironii prin Raiul meu


      		”Isprăvitul”


      		Iubirile trandafirului


      		Jocul ”De-a cuvintele”


      		Jucând la Viață


      		La gâtul Cerului


      		La hotarul Raiului


      		Lacrima din nori


      		”Lapte”


      		Lumină-nfometată


      		M-am născut


      		Marea Scofală


      		Marilina


      		Martie


      		Mi s-a reproșat


      		Mic neajutorat


      		Micul braconier


      		Moartea


      		Năluci


      		Nedoritul ”scăpătat”


      		Nu vreau tată... de-mprumut


      		Nu!


      		O Idee


      		Oameni ”tulburi”


      		Oase-vise


      		Obosit, orașul


      		Pacea zorilor


      		Parla… listă


      		”Pe rod”


      		Pictând Tăcerea


      		Piesa


      		”Plânge”-n sat


      		Plânge


      		Ploaia unui ultim drum


      		Plouă-n gemete umane


      		Poate mâine


      		Primul ghiocel


      		Pro Sindicat


      		Problema: oul


      		Prostia


      		Pupăceli în rât


      		”Pupezeaua”


      		”Purtător formal”


      		Regina cu un pui de om


      		S-avem parte


      		Sărăcia pruncă


      		Satul ”sătul”


      		Schimb de locuri


      		Seară de mai


      		Singuri


      		Splendoare urbană


      		Stând și drepți


      		Stăpân de pom


      		Stau la masă


      		Sunet de viață


      		Tabloul Tăcerii


      		Țarcuri noi


      		Târfele și curva


      		Teatrul pandemic


      		Timp îndoielnic


      		Tot Viață...?


      		Totu-i de furat


      		Tren fără gară


      		Tristețea asfințitului


      		Uitarea


      		Ultimul nor


      		Umbră străbună


      		Umbre de oameni


      		Umbre-n umbra luminii


      		Un crâmpei de viață


      		Un sens


      		Un viitor


      		Undă de Viață


      		Undeva, greșesc


      		Urma umană


      		Urme-n umbre


      		Vai!... Oameni…


      		Vatra


      		Viața-ncărunțită


      		Vin ”vecinii”


      		Vorbe


      		Zvonul


    


  


